7 Tabiat Yang Tanpa Sedar Boleh Buat Buah Pinggang Rosak! Awasi #4 Ya?

Mungkin ramai dalam kalangan kita yang cenderung untuk mengalaminya
 namun tidak tahu punca kerosakan buah pinggang.

Tahukah anda bahawa kerosakan organ ini sebenarnya didalangi oleh tabiat individu itu sendiri?

Untuk mengetahui mengenai perkara ini dengan lebih lanjut, jom kita semua ikuti artikel ini!

Statistik masalah buah pinggang di Malaysia

Organ buah pinggang merupakan antara komponen yang sangat penting dalam mengawal sistem perkumuhan manusia.

Ia berfungsi memproses sisa cecair yang diminum untuk dibuang semula menerusi pundi kencing dan salur kencing.

Namun masalah buah pinggang dalam kalangan masyarakat kita dikatakan semakin meruncing dipercayai akibat tabiat individu itu sendiri.

“
15% daripada rakyat Malaysia menghidap penyakit buah pinggang kronik pelbagai peringkat
“, jelas Ketua Pengarah Kesihatan, Tan Sri Dr Noor Hisham Abdullah dalam ucapannya pada tahun 2020.

Dalam usaha mengurangkan jumlah yang agak membimbangkan ini, kita semua haruslah bertindak dengan kadar segera.

Caranya adalah hanya dengan mengetahui dan mengelakkan tabiat yang boleh jadi punca kerosakan buah pinggang.

Tabiat yang jadi punca kerosakan buah pinggang

Masih belum terlambat rasanya jika kita semua mengimpikan untuk memiliki buah pinggang yang sihat, kuat dan sempurna.

Kami mungkin boleh membantu anda dengan menyenaraikan beberapa tabiat yang tanpa sedar boleh jadi punca kerosakan buah pinggang.

#1. Pengambilan garam yang banyak

Tidak dinafikan bahawa
garam memang sangat sinonim dalam masakan masyarakat kita
 namun ia sebenarnya adalah duri dalam daging.

Ini kerana diet tinggi garam juga adalah tinggi dengan sodium yang hanya akan meningkatkan tekanan darah lantas merosakkan buah pinggang.

Sebagai alternatif, cuba gantikan garam dengan herba atau rempah lain bagi mengelakkan pengambilan garam dan sodium secara berlebihan.

#2. Pengambilan gula yang banyak

Selain garam,
gula juga sudah tentu sangat terkenal dalam makanan serta minuman rakyat Malaysia
 yang sememangnya tidak bagus.

Ini kerana gula boleh meningkatkan risiko obesiti, diabetes serta tekanan darah tinggi yang kesemuanya membawa kepada masalah buah pinggang.

Tidak salah untuk bermanis dalam masakan cuma ia perlu dikawal atau gantikan sahaja dengan pemanis artifisial yang telah diperakui.

#3. Pengambilan air yang kurang

Kekal berhidrasi adalah sangat penting bagi memastikan buah pinggang anda bebas daripada anasir buruk seperti sodium dan toksin.

Oleh itu, minum air secukupnya dapat membantu mengelak pembentukan batu karang serta kegagalan fungsi organ buah pinggang.

Jadi, adalah sangat disarankan untuk kita semua mengambil sekurang-kurangnya 8 gelas atau 1.5 ke 2 liter air
 dalam sehari mengikut saranan pakar.

Punca kerosakan buah pinggang #4. Tidak cukup tidur

Tidur yang nyenyak dan lena pada waktu malam
 adalah sangat penting untuk keseluruhan tubuh badan termasuklah buat buah pinggang.

Untuk pengetahuan anda, organ ini juga perlu ‘berehat’ untuk regulasi dan koordinasi yang lebih baik setelah ‘bekerja’ keras dalam seharian.

#5. Duduk dengan terlalu lama

Sebagai seorang pekerja pejabat atau kilang yang memerlukan kita duduk terlalu lama, anda mungkin perlu lebih berwaspada.

Ini kerana ada kajian yang telah mengaitkan di antara perbuatan itu dengan punca kerosakan buah pinggang meskipun kurang pasti sebabnya.

Namun berkemungkinan ia didalangi oleh
 faktor limitasi pergerakan yang terhad, yang
 akan merencatkan pengaliran darah dan metabolisma glukosa.

#6. Penggunaan ubatan tanpa kawalan

Ada sesetengah ubatan yang akan mendatangkan kesan sampingan pada organ buah pinggang anda seperti ubatan tahan sakit.

Ya, ia memang benar dapat melegakan kesakitan namun ia hanya bersifat sementara dan akan menyebabkan masalah lain pula kelak.

Menurut kajian yang diterbitkan dalam Archives of Internal Medicine, penggunaan ubatan tahan sakit akan
meningkatkan risiko kanser buah pinggang sebanyak 50%
!

Punca kerosakan buah pinggang #7. Gaya hidup tidak sihat

Akhir sekali, punca kerosakan organ ini yang sering kita buat tanpa sedar adalah menerusi gaya hidup tidak sihat seperti
menghisap rokok dan meminum alkohol
.

Kedua-dua tabiat buruk ini sangat berpotensi merosakkan keseluruhan fungsi dan sistem tubuh badan akibat bahan yang terkandung di dalamnya.

Meskipun banyak nasihat dipaparkan untuk kalian mengurangkannya, tetapi adalah lebih baik untuk menghentikannya terus bagi manfaat kesihatan tubuh badan.

Oleh itu, sila ubah tabiat-tabiat di atas ini agar buah pinggang anda dapat menjadi lebih sihat dan kuat ya?


Apa Sebenarnya Punca Senggugut? Bagaimana Cara Ubatinya? Ikuti Penjelasan Ini!

Apa sebenarnya penyebab haid sakit? Sebilangan besar penderita senggugut pasti akan menanyakan soalan ini pada suatu tahap dalam hidup mereka!

Menstruasi, atau haid, adalah pendarahan faraj normal yang berlaku sebagai sebahagian daripada kitaran bulanan wanita.

Kebanyakan wanita mengalami haid sakit,
juga disebut senggugut atau dysmenorrhea.

Kesakitan yang paling kerap terjadi merangkumi kekejangan, rasa sakit yang berdenyut-denyut di bahagian bawah perut.

Anda juga mungkin mengalami simptom lain, seperti sakit belakang, mual, cirit-birit, dan sakit kepala. Pun begitu, haid sakit tidak sama dengan sindrom pramenstruasi (PMS).

PMS menyebabkan banyak gejala yang berbeza, termasuk kenaikan berat badan, kekembungan, mudah marah, dan kelesuan. PMS juga selalunya berlaku 1 hingga 2 minggu sebelum haid bermula.

Untuk  makluman, terdapat 2 jenis senggugut; primer dan sekunder.

Dysmenorrhea
 primer berlaku pada mereka yang mengalami kesakitan sebelum dan semasa haid.

Sekiranya anda pernah alami haid yang normal dan hanya bertukar jadi menyakitkan di kemudian hari, ini mungkin indikasi kepada
dysmenorrhea
sekunder.

Keadaan itu ialah sejenis kondisi yang mempengaruhi rahim atau organ pelvis lain, seperti endometriosis atau fibroid rahim.

Untuk mendapatkan lebih banyak info tentang Kesihatan Wanita, sila dapatkannya
di sini.

Haid sakit, apakah penyebabnya?

Senggugut secara umumnya dikategorikan sebagai
dysmenorrhea
primer, yang disebabkan oleh peningkatan pengeluaran prostaglandin, hormon yang dihasilkan oleh rahim yang menyebabkannya berkontraksi.

Sekiranya rahim berkontraksi terlalu kuat, ia boleh menekan saluran darah berdekatan dan memutuskan bekalan oksigen ke tisu otot.

Anda akan berasa sakit apabila sebahagian daripada otot kehilangan bekalan oksigen buat sementara waktu.

Beberapa kajian turut menunjukkan,
wanita dengan sakit haid yang teruk mempunyai kontraksi rahim yang lebih kuat
 berbanding sesetengah wanita semasa bersalin!

Sebilangan orang mempunyai risiko lebih tinggi untuk alami senggugut. Risiko ini merangkumi:

Berumur di bawah 20 tahun

Mempunyai sejarah keluarga haid sakit

Merokok

Mengalami pendarahan berat dengan haid

Mempunyai haid yang tidak teratur

Tidak pernah melahirkan anak

Mencapai akil baligh sebelum berumur 11 tahun

Hormon yang dikenali sebagai prostaglandin memicu pengecutan otot, yang menyingkirkan lapisan rahim.

Pengecutan ini bertanggungjawab mencetuskan kesakitan dan keradangan! Tahap prostaglandin juga meningkat tepat sebelum haid bermula.

Haid yang menyakitkan juga boleh diakibatkan oleh kondisi perubatan yang sedia ada, seperti:

Sindrom pramenstruasi (PMS):
 PMS, kondisi biasa yang disebabkan oleh
perubahan hormon dalam badan, 1 hingga 2 minggu sebelum haid bermula
. Gejalanya akan menghilang setelah pendarahan bermula.

Endometriosis:
 Ini adalah masalah perubatan yang menyakitkan di mana sel-sel dari lapisan rahim tumbuh di luar rahim seperti, pada tiub fallopio, ovari, atau tisu yang melapisi pelvis.

Fibroid rahim:
 Fibroid adalah sejenis ketumbuhan bukan kanser yang berupaya memberi tekanan pada rahim atau menyebabkan haid sakit dan pendarahan abnormal.

Penyakit radang pelvis (PID):
 PID merupakan jangkitan pada rahim, tiub fallopio, atau ovari. Ia sering kali dipicu oleh bakteria melalui hubungan sekual, yang menyebabkan keradangan pada organ pembiakan dan kesakitan.

Adenomiosis:
 Ini adalah 1 kondisi yang jarang berlaku,
di mana lapisan dalaman rahim (endometrium) tumbuh ke dinding berotot rahim,
 lantas akibatkan keradangan, tekanan, dan kesakitan. Ia juga boleh menyebabkan haid yang lebih lama atau lebih berat.

Stenosis serviks:
 Stenosis serviks adalah kondisi yang mewakili masalah serviks terlalu kecil atau sempit hingga melambatkan aliran haid, menyebabkan memicu tekanan di dalam rahim dan sakit haid.

Kini, kalian sudah dapat mengenal pasti punca di sebalik senggugut. Sekarang. mari terokai pilihan-pilihan rawatan yang ada!

Rawatan senggugut di rumah

Rawatan di rumah boleh bantu melegakan haid yang menyakitkan. Antara tip yang boleh dicuba merangkumi:

Letak pek panas di kawasan pelvis atau belakang

Mengurut perut

Mandi air suam

Melakukan senaman fizikal secara berkala

Makan makanan berkhasiat

Mempraktikkan teknik relaksasi atau yoga

Mengambil ubat antiradang seperti ibuprofen

Mengambil vitamin dan makanan tambahan seperti:

Vitamin B-6

Vitamin B-1

Vitamin E

Asid lemak omega-3

Kalsium

Magnesium

Kurangkan pengambilan garam, alkohol, kafein, dan gula untuk elak kekembungan

Rawatan perubatan untuk sakit haid

Sekiranya rawatan di rumah masih tidak mampu hilangkan kesakitan dialami, anda mungkin perlu beralih kepada rawatan perubatan.

Rawatan akan bergantung pada keparahan dan penyebab kesakitan.

Jika dipicu oleh PID atau jangkitan kelamin (STD), doktor akan memberikan antibiotik untuk membersihkan jangkitan.

Doktor juga boleh mempreskripsikan ubat-ubatan seperti berikut:

Nonsteroidal anti-inflammatory drugs
 (NSAID):
 Anda boleh perolehi ubat ini di kaunter atau mendapatkan preskripsi kekuatan NSAID daripada doktor.

Ubat tahan sakit:
 Ini termasuk
pilihan bebas seperti acetaminophen atau ubat penahan sakit yang lebih kuat.

Antikemurungan:
 Ubat antidepresi kadang-kadang diberi untuk bantu mengurangkan beberapa perubahan mood yang berkaitan dengan PMS.

Doktor juga mungkin mencadangkan agar anda mencuba hormon pencegah kehamilan.

Alat pencegah kehamilan hormon boleh didapati dalam bentuk pil, tampalan, cincin faraj, suntikan, implan, atau IUD. Hormon mencegah ovulasi, yang dapat mengawal kekejangan haid!

Pembedahan pula dapat merawat endometriosis
 atau fibroid rahim. Ini menjadi opsyen sekiranya rawatan lain tidak berjaya.

Akhir kata, menstruasi adalah proses biologi yang normal untuk wanita. Jika ada antara kalian yang alami haid sakit, janganlah berdiam diri mengenainya.

Seperti yang telah dikongsikan, terdapat pelbagai cara untuk ubati masalah haid yang menyakitkan.

Jika rasa sakit menjadi semakin parah hingga tidak tertanggung, usah buang masa dan segera berjumpa doktor atau pakar sakit puan di hospital berdekatan!


Boleh Cuba Rawatan Untuk Penyakit Kulit Sopak, Caranya Jaga Makan & Ambil Vitamin

Vitiligo adalah keadaan autoimun di mana sel-sel yang menghasilkan pigmen kulit diserang dan dihancurkan, mengakibatkan
tompok-tompok kulit berwarna cerah atau putih
 di mana-mana anggota badan, termasuk muka.

Vitiligo atau sopak adalah penyakit kulit yang dihidapi oleh 0.5% sehingga 2% penduduk dunia.

Satu perdua pesakit didapati menghidap penyakit ini sebelum berumur 20 tahun manakala satu pertiga pula mempunyai sejarah keluarga yang positif.

Tambah lagi, vitiligo dikaitkan dengan penyakit autoimun seperti diabetes mellitus, tiroid, pernicious anemia dan penyakit Addison.

Terdapat 5 jenis vitiligo yang boleh dikenal pasti:

Bersegmen (
s
egmental
)

Umum (
u
niversal
)

Acrofacial

Vulgaris

Focal

Vitiligo umum atau vulgaris adalah jenis sopak yang paling kerap berlaku
 dan diagnosis penyakit kebiasaannya dibuat secara klinikal.

Namun begitu, biopsi kulit (pemeriksaan cebisan kulit) boleh membantu dalam sesetengah kes bagi mendapatkan kepastian.

Wajar untuk penghidap penyakit vitiligo mengetahui cara rawatan semula jadi, dan apakah pilihan makanan serta gaya hidup yang dapat bantu mencegah atau berisiko memburukkan lagi keadaan ini.

Rawatan semula jadi vitiligo

Menurut
Vitiligo Support International
, individu yang dilahirkan dengan kondisi genetik ini mungkin kekurangan tahap nutrien sihat yang tertentu.

Walau bagaimanapun, masih tidak ada bukti menunjukkan dengan memakan makanan tertentu, mampu menyembuh atau memburukkan kondisi penyakit ini.

Walaupun kekurangan bukti, beberapa individu berjaya memperoleh hasil yang memberangsangkan dengan hanya melakukan rawatan rumah menggunakan bahan semula jadi tertentu.

Antara rawatan topikal yang boleh dicuba penghidap sopak di rumah adalah:

Campuran perahan lemon dan estrak
sweet basil

Pes ginkgo biloba

Campuran minyak kunyit dan mustard

Sekarang, penulis akan mengupas pula mengenai makanan-makanan yang dikatakan bermanfaat buat pesakit sopak. Teruskan membaca ya!

Diet yang disarankan untuk penyakit sopak

Walaupun tidak ada ‘diet vitiligo’ tertentu yang ditetapkan secara rasmi, namun langkah pemakanan terbaik yang boleh pesakit lakukan adalah makan makanan sihat yang penuh nutrien dan juga minum banyak air.

Selain itu, sama seperti penyakit autoimun lain, pesakit mungkin memperoleh manfaat daripada makanan yang berfungsi meningkatkan sistem imun tubuh yang mengandungi fitokimia, beta-karoten, dan antioksidan.

Berikut adalah beberapa makanan yang dikatakan boleh membantu penghidap vitiligo:

Pisang

Epal

Sayuran hijau

Kacang buncis

Ubi bit, wortel, dan lobak

Buah ara dan kurma

Manakala, bagi jenis makanan yang perlu dihadkan pula, bukti anekdot menunjukkan sebilangan orang mengalami kesan sampingan ketika mereka memakan makanan tertentu, terutama yang mengandungi hidrokuinon agen depigmentasi.

Namun harus kita fahami, tubuh setiap individu adalah berbeza dan boleh bertindak balas secara berbeza terhadap makanan tertentu.

Dinyatakan berikut adalah beberapa makanan yang berpotensi menjadi masalah bagi orang yang mempunyai vitiligo:

Alkohol

Beri biru

Sitrus

Kopi

Ikan

Jus buah-buahan

Anggur

Jeruk

Buah delima

Buah pir

Daging merah

Tomato

Produk bergandum

Jenis-jenis vitamin yang bermanfaat

Menurut beberapa pesakit vitiligo, bahan-bahan tertentu seperti
vitamin d
an herba, dikatakan dapat mengurangkan perubahan warna kulit yang dialami oleh mereka.

Pun begitu, secara perubatan pula, bahan-bahan ini tidak terbukti berkesan sebagai rawatan untuk vitiligo, ia hanya disokong oleh bukti anekdot, antaranya:

Vitamin B-12, atau asid folik

Vitamin C

Vitamin D

Beta karotena

Ginkgo biloba

Asid amino

Enzim

Di samping itu, beberapa mineral juga disebut bermanfaat untuk mencegah sopak, termasuk:

Copper
: Orang ramai mendapat jumlah
copper
yang sihat dengan meminum segelas air daripada cawan tembaga

Iron
: Jumlah zat besi yang sihat dapat dimanfaatkan oleh orang ramai dengan memakan makanan yang dimasak di dalam
cast-iron skillet

Zink: Oleh sebab kebanyakan
makanan kaya zink
 berada di dalam senarai makanan yang perlu dihadkan bagi pesakit vitiligo, mereka boleh memperoleh manfaat zink melalui pengambilan suplemen

Apa yang dapat disimpulkan?

Malangnya, penyakit vitiligo seringkali menjadi satu kondisi yang perlu dihadapi sepanjang hayat.

Walaupun tidak dapat disembuhkan sepenuhnya, masih ada kaedah yang berpotensi untuk merawat dan mencegahnya daripada bertambah parah, termasuklah dengan pengamalan makanan yang sihat.

Sekiranya anda mempunyai sebarang persoalan atau kebimbangan, pastikan untuk menemui pakar dermatologi bagi mendapatkan nasihat mengenai kondisi yang dialami.


Bahaya Jika Alami Sakit Mata Sehingga Berdarah! Awasi 13 Puncanya (Termasuk Pakai Lensa)

Siapa sahaja yang tidak panik apabila berlaku kondisi mata berdarah kerana ia adalah antara organ terpenting buat kita semua.

Ini terutamanya jika pendarahan dalam mata ini berlaku tanpa sebarang sebab yang jelas dan terjadi secara tiba-tiba sahaja.

Persoalannya, apa punca sebenar kondisi mata berdarah ini berlaku? Jom sama-sama kita ikuti artikel ini dengan lebih lanjut!

Untuk mendapatkan lebih banyak info tentang Kesihatan Mata, sila dapatkannya
di sini.

Apa itu kondisi mata berdarah?

Pendarahan dalam mata akan berlaku apabila terdapat salur darah di bawah permukaan mata rosak atau bocor.

Akibatnya,
kawasan mata putih penderita kondisi ini akan tampak merah dan ada darah
 yang muncul di sekitarnya.

Selain berlaku pada kawasan mata putih, pendarahan juga mungkin boleh berlaku pada kawasan mata yang lain termasuklah:

Mata hitam (hemorrhage)

Keadaan di mana kawasan mata hitam yang berdarah namun ia adalah satu kondisi yang sangat jarang berlaku.

Pupil (hyphema)

Keadaan di mana kawasan pupil mata yang berdarah dan ia adalah sesuatu yang lebih serius.

Iris (hyphema)

Keadaan di mana kawasan iris mata yang berdarah dan juga adalah sesuatu yang lebih serius.

Kebiasaannya, kondisi mata berdarah ini tidaklah berbahaya (bergantung kepada jenisnya) namun perhatian khusus daripada doktor masih diperlukan.

Apa punca kondisi mata berdarah?

Seperti mana yang kami telah nyatakan di atas tadi, ia terjadi berpunca daripada salur darah di bawah permukaan mata rosak atau bocor.

Punca sebenar ia terjadi masih belum dapat dipastikan sepenuhnya oleh pengkaji, namun ada beberapa kemungkinan yang menjadi dalangnya.

Berikut merupakan faktor risiko penyebab mata berdarah:

Batuk

Bersin

Muntah

Reaksi alahan

Menggosok mata dengan kuat

Kecederaan pada mata

Menangis tanpa henti

Memakai kanta lekap

Meneran ketika membuang air besar

Mengangkat barang berat

Menyentak kepala tiba-tiba

Tekanan darah tinggi

Kondisi kesihatan lain

Dalam pada itu,
kondisi ini sering kali dikaitkan dengan jangkitan sakit mata biasa
 dan dipercayai adalah salah satu daripada komplikasinya.

Ia adalah akibat daripada jangkitan?

Jangkitan sakit mata (konjunktivitis) adalah sejenis jangkitan pada membran telus (konjuktiva) yang menyebabkan organ ini merah dan gatal.

Selaput yang melapisi kelopak mata serta menutupi mata putih ini boleh dijangkiti dengan mikroorganisme; bakteria, virus, kuman atau alergen.

Apabila dijangkiti, saluran darah pada konjunktiva ini akan mengalami kerengsaan sekali gus menyebabkan keradangan pada mata.

Jika dibiarkan tanpa mengambil ubatan dan rawatan, maka komplikasi termasuklah pendarahan dalam mata mungkin boleh berlaku.

Maka anda wajar bertindak dengan cepat sekiranya dapati
mata anda mula merah, gatal dan berlaku pendarahan dalam mata
.

Apa yang boleh anda buat untuk rawat?

Pertama sekali, kalian perlu tahu bahawa konjunktivitis adalah salah satu punca mata berdarah dan ia boleh berjangkit.

Oleh itu, adalah sangat penting untuk kalian melakukan kuarantin sendiri di rumah untuk mengelakkan jangkitan tersebar.

Namun wujud juga beberapa punca lain pendarahan dalam mata berlaku dan ia wajar ditentukan terlebih dahulu.

Jika ia disebabkan oleh kecederaan akibat kemalangan, jangan terlambat untuk berjumpa doktor untuk mengelakkan
 komplikasi seperti kehilangan penglihatan
.

Di samping itu, ada beberapa cara merawat kondisi ini yang kalian boleh cuba:

Mengambil ubatan antibiotik @ antiviral

Mengambil ubatan antihistamin

Mengambil ubatan tahan sakit

Menuam air suam

Menggunakan cermin mata

Pembedahan

Jangan terlambat rawat mata berdarah!

Meskipun kami kata pendarahan dalam mata ini adalah kondisi yang tidak begitu berbahaya dan boleh pulih dengan sendiri, namun jangan pula anda bertindak mengabaikannya.

Ini kerana proses penyembuhannya adalah sangat bergantung kepada jenis atau punca sebenar ia berlaku kepada mata anda.

Sebaiknya,
jangan ambil sebarang risiko dan segera berjumpa doktor
 untuk diagnosis ya!


Pengurusan Waktu Kerja dan Masa Lapang Yang Bijak untuk Kehidupan Berkualiti

Pernahkah anda ingin mendapatkan lebih banyak wang? Pada masa sama, adakah anda tertanya-tanya bagaimana untuk memilih antara kerja dan bercuti? Persoalan ini boleh terlintas dan sementara itu anda juga bergelut mencari jawapa yang betul, anda mungkin terlepas banyak saat penting dalam kehidupan. Tiada siapa pun yang mengatakan ia adalah pilihan yang mudah kerana dengan kerja keras anda akan mendapat wang tetapi akan mengorbankan masa terluang anda.

Sebaliknya, menghabiskan banyak amsa untuk aktiviti
 riadah mungkin tidak membantu anda menyelesaikan tugasan penting. Untuk memenuhi kehidupan anda, adalah sangat penting untuk mengetahui cara mengimbangi antara aktiviti kerja dan masa lapang.

Keseimbangan Kerja dan Masa Lapang

Mencari cara untuk mengimbangi antara kerja dan masa santai mungkin sukar. Mendapatkan masa santai yang terbaik tanpa mengetepikan sepenuhnya tugasan projek boleh menjadi sukar tetapi tidak bermakna ia mustahil.

Pertama, anda perlu mencari cara untuk meningkatkan kualiti aktiviti yang dirancang untuk bekerja dan bersantai. Ramai orang sanggup menghabiskan sepanjang hari hanya menonton rancangan televisyen tetapi mereka tidak begitu berminat. Keadaan ini mungkin menunjukkan bahawa mereka masih belum menemui perkara yang sesuai dan berminat dalam mana-mana aktiviti riadah yang sihat.

Mereka hanya berbaring dan menonton rancangan supaya mereka tidak perlu bekerja atau mungkin mereka berasa sangat letih bekerja. Adalah sangat penting menghabiskan masa untuk sesuatu yang anda benar-benar berminat untuk mengikutinya. Kemudian dengan mempraktikkannya, anda mungkin membolehkan diri anda berehat di antara bebanan kerja.

Penjanaan Tenaga

Satu lagi cara untuk menyelesaikan masalah ini adalah penjanaan semula tenaga. Jelas sekali, apabila berurusan dengan satu tan tugasan kerja, anda perlu fokus sepenuhnya dan berada di tahap yang paling produktif. Apabila anda memberi tumpuan kepada tugas-tugas tertentu, itu hebat kerana ia mungkin membawa ganjaran yang lebih produktif. Walau bagaimanapun, pada masa yang sama, anda mungkin berasa letih, mengalirkan tenaga mental.

Dengan mengikuti diet dan senaman yang betul untuk meningkatkan dan mendapatkan kembali tenaga yang diperlukan, anda boleh mendapatkannya lebih mudah untuk memberi tumpuan kepada tugasan dan bukannya membuang masa.

Juga, apabila anda perlu mengecas semula, anda harus mengambil masa lima atau sepuluh minit untuk duduk, makan atau minum beberapa makanan ringan, buah-buahan dan menarik nafas panjang di kawasan udara segar.

Mengasingkan Waktu Bekerja dan Masa Lapang

Akhirnya, anda sepatutnya mempunyai pelan pengasingan waktu kerja dan masa lapang. Sesetengah orang telah terlalu bersemangat tentang projek-projek kerja yang memerlukan masa untuk terus memberi tumpuan dan menyebabkan mereka mudah melupakan masa istirahat dan menjadi terlalu letih.
Keadaan ini sentiasa popular di negara-negara maju di mana sesetengah pekerja boleh bekerja sehingga mereka dibawa ke hospital. Dengan merancang pelan kerja yang bijak dan mengambil rehat sebenar, anda boleh mengehadkan masa kerja tetapi masih tidak menjejaskan produktiviti. Mengimbangi jumlah kerja juga membantu anda mencari lebih banyak masa untuk diri sendiri dan keluarga.

Sesungguhnya, lebih banyak kekayaan wang yang anda peroleh, anda akan berasa semakin banyak masa yang berkurang. Menetapkan matlamat hidup adalah sangat penting, tetapi anda juga perlu memberi perhatian terhadap menghabiskan masa untuk menikmati waktu kini yang anda miliki. Hanya dengan cara ini, anda boleh bekerja dengan lebih cekap dan mempunyai masa lapang untuk melakukan perkara yang anda suka.


Biji Cili Punca Dapat Sakit Apendiks? Ketahui Kebenaran Di Sebaliknya

“Harun, jangan makan biji cili itu ya, nanti sakit apendiks!,” tegah seorang ibu kepada anaknya yang sedang khusyuk
makan nasi lemak kegemarannya
. Rasanya, bukan Harun sahaja yang pernah mendengar dialog seperti ini. Penulis juga selalu dimomokkan dengan mitos ini oleh masyarakat sekeliling.
Persoalannya, adakah benar biji cili boleh jadi punca apendiks yang sebenar?

Untuk mengetahui jawapan sebenarnya, jom sama-sama kita selami artikel ini dengan lebih mendalam!

Lebih banyak info tentang Sistem Penghadaman
di sini
.

Biji cili punca apendiks, mitos atau fakta?

Menurut Dr Maisara Yusra yang merupakan Penolong Profesor Kolej Universiti Sains Perubatan Cyberjaya (CUCMS), tiada sebarang kajian saintifik berjaya membuktikan radang apendiks adalah disebabkan pemakanan.

Ternyatalah bahawa kepercayaan biji cili boleh menyebabkan sakit apendiks yang selama ini ditakuti masyarakat kita adalah mitos dan karut semata-mata.

Beliau menambah lagi bahawa kepercayaan ini datangnya daripada petua masyarakat terdahulu yang percaya biji cili dan pelbagai lagi makanan lain seperti
biji anggur
, tembikai dan jambu batu boleh tersangkut dan tersimpan pada pundi apendiks.

Ini adalah fakta yang mengarut dan tidak boleh dipercayai.

Sebenarnya, semua orang berisiko mengalaminya walaupun tidak makan biji makanan seperti yang dinyatakan.

Hakikatnya,
segala makanan yang keras seperti biji cili
 dan sebagainya akan hancur di dalam perut disebabkan oleh asid perut. Selepas hancur sepenuhnya, barulah ia akan masuk ke usus untuk
proses pembuangan najis
.

Jadi, pemakanan bukanlah punca apendiks. Tetapi, apakah punca sebenar ia berlaku?

Apa punca apendiks yang sebenarnya?

Dr Maisara turut menyatakan bahawa radang apendiks (
appendicitis
) bukanlah sejenis penyakit tetapi satu kondisi di mana pundi apendiks (
vermiform apendiks
) tersumbat.

Untuk anda yang belum tahu, ia adalah satu struktur berbentuk tiub yang terletak pada bahagian pemulaan usus besar. Pun begitu, fungsi sebenar organ ini masih belum dapat diketahui dengan tepat.

Mengapa ia boleh tersumbat jika
bukan sebab pemakanan
?

Ia adalah disebabkan oleh bukaan apendiks menuju ke tiub besar atau sekum tersekat.

Sekatan ini mungkin berlaku akibat lendir tebal dalam apendiks atau serpihan najis keras daripada tiub besar termasuk ke pundi apendiks. Inilah punca apendiks yang sebenarnya berlaku.

Selain itu, kondisi ini juga boleh berlaku berpunca daripada jangkitan bakteria. Ia sering menyerang golongan muda sekitar usia 10 hingga 30 tahun.

Jadi, jangan sesekali beranggapan bahawa
 orang yang masih muda tidak boleh mengalaminya
 ya?

Cara terbaik untuk merawat masalah ini adalah melalui pembedahan membuang pundi apendiks (apendektomi).

Baca juga:

Ini Bezanya Apendiks Dan Sakit Perut, Kena Tahu Betul-betul, Kalau Tak MAUT Menanti!

Awas, Nyawa Boleh Melayang Jika Lambat Rawat Apendiks, Ini Tanda & Prosedur Rawatannya!

Pembedahan apendiks

Sekiranya kita telah terkena radang apendiks, cara yang terbaik untuk menghilangkan kesakitan yang dialami adalah dengan melakukan pembedahan apendiks

Ini kerana, ia juga adalah satu-satunya teknik yang telah diperakui oleh kebanyakan pakar kesihatan.

Persoalannya, bagaimana ia dilakukan?

Untuk pengetahuan anda, pembedahan ini turut dikenali sebagai
appendectomy
. Caranya, doktor boleh melakukannya dengan dua kaedah iaitu:

Pembedahan tradisional
 (membelah perut secara terbuka)

Laparoskopi (membelah perut dengan ukuran yang kecil dan memasukkan kamera untuk melihat ke dalam)

Namun, ia sangat bergantung kepada saiz tumor pada bahagian apendiks itu sendiri. Sekiranya ia terlalu besar, pembedahan major terpaksa dilakukan dalam usaha untuk membuangnya.

Buat anda yang belum tahu,
penggunaan antibiotik
 juga diperlukan untuk merawat segala jangkitan yang terjadi akibat simptom-simptom penyakit ini.

Namun secara amnya, ia tidak mampu merawat radang apendiks secara total. Pembedahan masih perlu dijalankan.

Konklusi

Kesimpulannya, punca apendiks ini adalah penyumbatan di dalam saluran apendiks seperti yang telah disenaraikan di dalam artikel ini.

Pun begitu,
pemakanan tidak boleh dianggap sebagai antara punca
 utamanya kerana masih tidak ada kajian kukuh yang mengatakan sebegitu.

Jadi, anda tidak perlu bimbang untuk makan nasi lemak kegemaran anda lagi. Begitu juga dengan ibu Harun.

Jangan sesekali percaya sebarang mitos tanpa usul periksa kesahihannya terlebih dahulu ya? Akhir kata, biasakan yang betul dan betulkan yang biasa!


Ada Sebab Daging Ayam Kampung Itu Lebih Sedap & Sihat! Telurnya Juga Bagus?

Masakan berasaskan ayam antara hidangan kegemaran ramai. Tetapi anda suka ayam daging atau ayam kampung? Apakah kebaikan aspek kesihatan ditawarkan ayam yang diternak secara komersial ini? Jom teruskan membaca!

Mengenali ayam kampung

Ayam merupakan antara jenis makanan yang menjadi pilihan kebanyakan individu di Malaysia tanpa mengira bangsa.

Pelbagai jenis masakan boleh dihasilkan daripada ayam, sama ada secara kukus, goreng, bakar mahupun panggang.

Namun, tahukah anda mengenai ayam kampung dan kebaikan aspek kesihatan yang boleh diperolehi daripadanya?

Bagi mereka yang mungkin tidak pernah melihat ayam kampung, ayam ini merupakan ayam yang diternak dalam jumlah kecil dan lazimnya ayam ini mempunyai bulu pelepah berwarna merah-hitam, Sekali pandang, warnanya seperti kecoklatan.

Ya, ia sangat sesuai dijadikan makanan dalam masakan orang Melayu kerana ia sedap lagi penuh khasiat!

Kebaikan ayam kampung

Sebenarnya, manfaat dan kebaikan yang ditawarkan oleh ayam kampung adalah terletak kepada daging dan juga telur yang dihasilkan.

Umumnya, berbanding
daging ayam yang diternak secara komersial
, daging ayam ini kurang berlemak dan lebih sihat.

Namun, dari segi tekstur, anda pasti akan lebih menyukai daging ayam ternak komersial kerana daging ayam kampung adalah lebih liat tetapi ia dikatakan mempunyai rasa yang lebih manis.

Manfaat
kebaikan aspek kesihatan ayam kampung  terletak kepada telur yang dihasilkan
.

Ini kerana jika dibandingkan dengan telur ayam biasa yang boleh anda beli di pasar raya mahupun di kedai runcit, telur ayam kampung mempunyai kuantiti omega-3 yang lebih tinggi, malah ia juga tinggi kandungan mineral dan vitamin.

Terdapat beberapa aspek yang mempengaruhi kualiti telur ayam kampung ini seperti jenis makanan yang diberikan, cara atau kaedah penternakan yang digunakan serta faktor kebebasan bergerak yang diberikan.

Perbezaan kualiti telur dapat dilihat melalui warna telur kuning serta ketebalan kulit telurnya.
Telur ayam biasa yang diternak secara komersial,
 mempunyai kuning telur yang berwarna lebih pudar dan kulit telurnya juga lebih nipis.

Manakala kuning telur bagi telur ayam kampung adalah mempunyai warna kuningnya yang lebih terang serta ketebalan kulit telur yang lebih tebal.

Telur ayam kampung dikatakan mempunyai omega-3 yang terbukti dapat mencegah dan menghindari penyakit jantung,
merendahkan tahap kolesterol
serta tekanan darah tinggi.

Bahagian ayam tinggi protein

Ayam adalah salah satu bahan makanan dengan sumber protein yang paling sering digunakan.

Namun, bahagian ayam iaitu dada ayam, paha atas, paha bawah dan juga kepak; ternyata memiliki kandungan protein dan lemak yang berbeza.

Berikut adalah penjelasan mengenai
 bahagian ayam dan kandungan proteinnya
:

Bahagian dada

Dada ayam adalah potongan bahagian ayam yang paling rendah lemaknya tapi tinggi protein.

Dalam 100 gram dada ayam tanpa kulit yang sudah matang mengandungi 31 gram protein.

Dalam 100 gram dada ayam juga mengandung 165 kalori, 80% kalorinya berasal daripada protein, dan 20% baki kalori berasal daripada lemak.

Daging dada inilah yang paling popular bagi ahli sukan yang ingin membentuk tubuh lebih berotot dan bagi mereka yang ingin menurunkan berat badan.

Ini disebabkan daging ini tinggi protein, tetapi kalorinya tidak terlalu besar berbanding bahagian ayam yang lain.

Bahagian paha atas

Paha atas ayam biasanya lebih murah berbanding dada ayam.

Dalam 100 gram paha atas tanpa kulit dan tulang, terdapat sebanyak 26 gram protein.

Paha atas ini juga mengandungi 209 kalori dalam 100 gramnya.

Daripada kalori tersebut, 53% berasal daripada protein, dan bakinya sekitar 47% berasal daripada lemak.

Warna daripada bahagian ini biasanya sedikit lebih gelap berbanding bahagian dada, kerana bahagian ini adalah bahagian yang aktif bergerak dan mengandungi lebih banyak mioglobin (Mb), yang merupakan gabungan zat besi dan oksigen yang mengikat protein.

Ia terdapat dalam tisu otot vertebrata secara umumnya dan terdapat dalam hampir semua mamalia.

Meskipun lebih gelap, bahagian ini termasuk bahagian ayam yang paling disukai ramai orang.

Bahagian paha bawah (
drumstick
)

Bahagian yang lebih bawah pada paha ayam disebut sebagai ini kebiasaannya dipanggil
drumstick
.

Bentuk potongan ayam ini memang menyerupai pukulan drum yang sedikit menggendut.

Dalam 100 gram bahagian ini tanpa kulit dan tulang mengandungi 28.3 gram protein, dan 172 kalori.

Berdasarkan kalorinya, 70% kalori berasal daripada protein, dan 30% berasal daripada lemak.

Mungkin anda bertanya-tanya bagaimana pengiraan kalorinya menunjukkan lebih banyak protein, sedangkan bahagian ini terkenal dengan lemaknya, bukan?

Ini kerana kandungan tersebut mengambil kira bahagian otot atau dagingnya tanpa mengira kulitnya sekali.

H
akikatnya, kebanyakan individu akan
makan bukan sekadar dagingnya sahaja, malah bahagian kulit yang melapisinya
.

Jika demikian kalorinya lebih tinggi.

Satu bahagian paha ayam
drumstick
 beserta tulang dan kulitnya boleh mengandungi 112 kalori, dengan 53% berasal daripada protein, dan 47% berasal daripada lemak.

Bahagian kepak

Dalam 100 gram kepak ayam tanpa kulit dan tulang mengandungi 30.5 gram protein dan 203 kalori.

64% daripada kalori tersebut berasal daripada protein, dan 36% bakinya berasal daripada lemak.

Namun, kebanyakan orang tidak memakan dagingnya saja pada bahagian kepak ini kerana kandungan dagingnya sangat sedikit.

Kebanyakan orang akan makan kulit yang melapisinya juga.

Satu kepak ayam bersaiz sederhana mengandungi 99 kalori, dengan 39 % berasal daripada protein, dan 61% berasal daripada lemak.

Bahagian kepak memang lebih banyak kulit dan tulang, berbanding daging atau ototnya.

Oleh itu, kalori daripada lemak kepak ayam lebih besar
 kerana kulitnya memang banyak
.

Apakah pilihan terbaik?

Realitinya,
tiada satu pun makanan yang boleh membekalkan semua jenis nutrien kepada badan kita
.

Oleh sebab itu, kita perlu mengambil pelbagai jenis makanan bagi memastikan semua jenis nutrien dapat diperoleh.

Tuntasnya di sini, memakan ayam kampung yang diternak secara organik pastinya merupakan pilihan yang terbaik untuk diambil dalam diet pemilihan makanan harian anda.

Namun, mungkin disebabkan kesukaran untuk mendapatkan ayam kampung, anda masih boleh memilih untuk mengambil ayam yang diternak secara komersial.


Serum Muka: Kebaikan dan Kekurangan

Penjagaan kulit adalah konsep dan amalan sejagat. Ia telah menular di seluruh negara sepanjang sedekad yang lalu. Masyarakat mula melabur lebih banyak dalam penampilan mereka dan menjadi mata permainan industri kecantikan. Walau bagaimanapun, serum wajah, yang hanya diperkenalkan ke pasaran kurang dari 10 tahun, telah mencipta gelombangnya sendiri. Kita boleh melihatnya di TV atau Internet melalui iklan komersil yang dimainkan oleh selebriti yang cantik. Semak artikel ini untuk mengetahui mengapa serum muka menjadi trend.

Walaupun telah dibuktikan dan diamalkan 3 langkah penjagaan kulit yang sederhana dari 60-an dengan membersihkan, menyegar dan melembapkan. Asia, terutamanya industri kecantikan Korea Selatan dan Jepun telah membawa penjagaan kulit ke tahap yang baru. Mereka memperkenalkan krim, pati
(essence),
 toner, minyak muka dan serum muka.

Pada 2 tahun yang lalu, seluruh Internet menjadi gila terhadap 10 Langkah Rutin Penjagaan Kulit Korea. Sesetengah mengatakan terlalu banyak untuk kulit anda nafas dan terlalu memakan masa untuk orang mengendalikan setiap malam. Lain-lain, sebaliknya, yang mengamalkan rutin ini untuk jangka masa yang panjang mengatakan bahawa mereka mengalami peningkatan dalam tekstur kulit mereka. Ia menjadi lembap, lembut dan kurang berlekuk. Ramai juga yang mendakwa serum adalah langkah terpenting bagi mereka semua, selain tiga langkah asas.

Kelebihan menggunakan serum muka

Pertama sekali, serum mempunyai tekstur nipis dan biasanya datang dalam bentuk cecair. Oleh kerana molekul kecil, kulit anda dapat menyerapnya lebih cepat dan lebih dalam.

Kedua, pelembap dibuat daripada beberapa bahan kimia dan ekstrak yang dimaksudkan untuk melembapkan wajah anda dengan menyelamatkannya daripada merekah akibat kekeringan dan sejuk. Sementara itu, serum muka biasanya dibuat dari ekstrak kuat yang 10 kali lebih pekat daripada pelembab.

Ketiga, terdapat banyak jenis serum di pasaran. Sebagai contoh, ada serum muka untuk anti-penuaan, jeragat, bintik-bintik, kulit kering, kulit
berminyak
 atau kulit berjerawat. Ia mensasarkan keperluan tertentu dan anda dapat melihat hasilnya dengan lebih cepat.

Akhir sekali, serum biasanya datang dalam botol kecil. Bagaimanapun, 1 hingga 2 titis cukup untuk seluruh muka. Oleh itu, satu botol 10-oz boleh bertahan selama berbulan-bulan.

Kelemahan serum muka

Daripada semua faedah yang disebutkan di atas, terdapat beberapa kelemahan mengenai serum muka yang perlu anda pertimbangkan.

Memandangkan ia mengandungi ramuan aktif dan tertumpu, serum mempunyai harga yang lebih tinggi daripada pelembap biasa. Ia biasanya mempunyai harga tertinggi dalam garis penjagaan kulit lengkap.

Ia mensasarkan masalah tertentu pada kulit anda. Ramai orang yang mempunyai masalah kulit lebih daripada satu biasanya bingung dan tidak tahu bagaimana membuat keputusan antara produk.

Nasihatnya ialah anda perlu tahu apa yang menjadi keutamaan anda, contohnya, jika anda mempunyai kulit yang kusam, berminyak dan berjerawat dan anda ingin mempunyai kulit yang berseri sebelum berhadapan dengan jerawat dan sebum, cuba memilih serum pemutih atau mencerahkan.

Akhir sekali, bukan untuk mereka yang mempunyai
ekzema
, rosacea atau sebarang keadaan kulit kronik yang lain kerana serum menembusi kulit dengan begitu cepat, oleh itu, ia dapat melemahkan penghalang kulit.

Hello Health Group
 tidak memberikan khidmat nasihat, diagnosis atau rawatan perubatan.


Lelaki Mudah Fokus, Wanita Pula Multitasking, Mengapa? Ada Kaitan Dengan Saiz Otak Kita?

Lelaki dan wanita berbeza dari segi fizikal. Namun, bagaimana pula dengan keadaan otak? Adakah otak lelaki dan perempuan juga berbeza?

Sebenarnya, ini merupakan soalan yang agak kontroversi walaupun dalam bidang sains.

Malah, kajian yang ingin membuktikan bahawa wujudnya perbezaan antara otak lelaki dan perempuan juga kadangkala dituduh sebagai
neurosexism .

Neurosexism
 ialah satu percubaan untuk membuktikan bahawa otak lelaki dan perempuan sememangnya berbeza.

Dapatan kajian ini pula menunjukkan wanita atau lelaki sebenarnya tidak sesuai melakukan tugasan-tugasan tertentu.

Walau bagaimanapun, pakar menerangkan bahawa perbezaan dari segi jisim dan saiz bukanlah penentu sesuatu jantina lebih baik daripada jantina yang lain.

Malah, lelaki dan perempuan juga mempunyai keupayaan berfikir yang sama. Mungkin, cuma cara pemikiran sahaja yang sedikit berbeza.

Walaupun begitu,
perbezaan dari segi struktur otak
 ini mungkin boleh menjadi kunci kepada sifat lelaki dan perempuan yang amat berbeza!

Jika anda ingin tahu lebih lanjut, jom ikuti artikel kami di bawah!

1. Otak lelaki 10 peratus lebih besar daripada otak perempuan

Walaupun otak lelaki lebih besar, perkara ini tidak memberikan lelaki sebarang keistimewaan ataupun keupayaan yang lebih daripada kaum perempuan.

Tambah lagi, otak lelaki dan perempuan, walaupun berbeza saiz, sebenarnya lebih banyak berkongsi persamaan daripada perbezaan!

Menurut Amber Ruigrok, Profesor John Suckling dan Simon Baron-Cohen dari Universiti Cambridge, mereka telah melihat struktur otak individu dari pelbagai demografik, daripada bayi hinggalah ke individu yang dipenjarakan untuk membentuk konklusi.

Tambah Ruigrok lagi, ada beberapa bahagian yang lebih besar pada otak lelaki, dan ada pula bahagian lain yang lebih besar pada otak perempuan.

Sebagai contoh, lelaki mempunyai
inferior-parietal lobule
 yang lebih besar.

Bahagian ini berkait rapat dengan keupayaan lelaki untuk menyelesaikan masalah matematik dengan pantas dan
lebih cekap untuk mengagak masa dan juga kelajuan.

Anda mungkin juga berminat:

Hidrosefalus: Kepala Besar Akibat Lebihan Cecair dalam Otak

Berniat Nak Bunuh Diri Tanda Ada Masalah Otak? Ini Fakta Yang Anda MESTI Tahu!

2. Perempuan mempunyai lebih banyak
grey matter

Kebanyakan sel neuron berada dalam
kawasan grey matter otak.
 Kawasan ini penting kerana ia berkait rapat dengan kebolehan seseorang untuk mengawal otot.

Grey matter
 juga bertanggungjawab membantu kemahiran sensori seperti kebolehan mendengar dan melihat,
mengawal emosi
 serta membuat keputusan.

Walaupun perempuan mempunyai lebih banyak
grey matter
, mereka didapati menggunakan lebih banyak
white matter
semasa berfikir.

Ini merupakan penjelasan mengapa perempuan hebat dalam
multitasking
 dan penguasaan bahasa.

Lelaki pula lebih banyak berfikir menggunakan
grey matter
.

Sebab itulah lelaki
mudah fokus ketika melakukan sesuatu kerja!
 Mereka juga lebih gemar lakukan kerja satu persatu berbanding wanita yang boleh lakukan banyak kerja dalam satu masa.

3. Wanita mempunyai 12% lebih banyak neuron daripada lelaki

Walaupun otak lelaki lebih besar daripada otak perempuan, tapi wanita sebenarnya mempunyai 12% lebih banyak neuron daripada lelaki.

Tambah lagi, neuron ini juga lebih padat jika dibandingkan dengan lelaki.

Digabungkan pula dengan jumlah
grey matter
 yang banyak dalam otak perempuan, tidak hairanlah jika wanita boleh berfikir lebih pantas daripada lelaki!

Memang patutlah hal-hal seperti kenduri-kendara dan merancang perkahwinan ini diserahkan kepada kaum hawa!

4. Kimia otak yang berbeza

Satu lagi beza antara otak lelaki dan wanita ialah keupayaan otak untuk memproses hormon.

Walaupun kedua-dua lelaki dan perempuan mempunyai
neurochemicals
 yang sama, namun mereka memproses hormon tersebut dengan cara yang berbeza.

Sebagai contoh, wanita memproses serotonin dengan cara yang sedikit berbeza daripada lelaki. Hormon yang berkait dengan kegembiraan ini diproses dengan cara yang berbeza oleh wanita.

Perbezaan kecil ini mungkin menjadi sebab mengapa wanita lebih mudah
diserang kegelisahan dan depresi.

Kesimpulan

Lelaki dan wanita diciptakan Tuhan dengan pelbagai perbezaan supaya manusia boleh saling melengkapi antara satu sama lain.

Saintis berharap agar satu hari nanti, mereka dapat mengaitkan bentuk serta saiz otak dengan keupayaan seseorang itu untuk belajar, menguasai bahasa, memori dan lain-lain.

Walau bagaimanapun, perbezaan dari segi bentuk otak mungkin boleh menyebabkan beberapa kesan terhadap kesihatan lelaki dan wanita. Sebagai contoh, depresi lebih mudah untuk menyerang wanita berbanding lelaki.

Selain itu, lelaki pula 4x ganda
lebih berisiko untuk menghidap autisme berbanding wanita.
 Mereka juga lebih mudah jadi ketagih kepada alkohol ataupun merokok.


Benarkah Gatal Kemaluan Tanda Kencing Manis? 9 Penyakit Ini Juga Punca Kegatalan!

Diabetes itu
boleh hadir dengan banyak simptom dan gejala
 termasuk kegatalan pada kulit anda. Persoalannya, benarkah jika gatal kemaluan tanda kencing manis juga?

Kalau bukan akibat kencing manis, sebenarnya turut wujud sebab lain kemaluan anda jadi gatal. Jika ingin tahu dengan lebih lanjut lagi tentangnya, terus sorot dan baca!

Untuk mendapatkan lebih banyak info tentang Kencing Manis, sila dapatkannya
di sini.

Apa kaitan kondisi diabetes dengan kulit?

Diabetes melitus adalah penyakit yang akan terjadi apabila
kadar gula dalam darah terlalu tinggi
. Tanpa anda sedar, perubahan glukosa ini akan beri kesan kepada kulit.

Ini kerana tahap glukosa yang terlalu tinggi di dalam tubuh badan mampu untuk mempengaruhi sistem saraf anda. Kesannya, lebih banyak zat jenis sitokin akan terhasil.

Untuk pengetahuan anda semua, sitokin itu adalah sejenis hormon yang boleh jadi punca kulit mengalami kerengsaan atau keradangan jika ia keluar dengan berlebihan.

Reaksi tubuh badan terhadap sitokin yang terlalu banyak ini pula seterusnya akan menyebabkan kulit pesakit diabetes itu
cenderung untuk jadi kering, kasar serta gatal
.

Selain itu juga, penderita kencing manis akan lebih tinggi risiko untuk mengalami dehidrasi atau komplikasi seperti neuropati otonom yang turut akan beri kesan sama.

Kenapa alat sulit anda juga boleh terjejas?

Selain daripada punca yang kami berikan di atas tadi, alat sulit anda juga boleh terjejas angkara kencing manis dengan cara lain. Namun,
ia masih ada kaitan dengan diabetes
.

Apabila kadar gula dalam darah anda itu tinggi, maka tubuh badan anda akan jadi lingkungan yang ideal untuk pertumbuhan bakteria terutama pada kawasan alat sulit.

Ini kerana diabetes boleh mempengaruhi air kencing di mana ia akan
memiliki kandungan glukosa yang tinggi
 lantas menjadikan alat sulit sebagai habitat yang sesuai untuk bakteria.

Dalam pada itu, perubahan tahap pH pada kemaluan juga mungkin akan mempengaruhi kondisi diabetes anda.

Akibatnya, individu bukan sahaja akan gatal kemaluan tanda kencing manis, malah turut wujud komplikasi lain seperti rasa pedih, sakit dan ada sensasi kulit terbakar.

Konklusinya, mungkin memang benar bahawa gatal kemaluan tanda kencing manis. Pun begitu, anda perlu rujuk perkara ini dengan doktor untuk diagnosis lebih tepat.

Punca lain jika bukan gatal kemaluan tanda kencing manis

Selain kencing manis, turut wujud sebab lain yang mungkin jadi dalang kegatalan pada kemaluan. Berikut adalah kondisi lain yang akan buat anda penat menggaru alat sulit:

Infeksi kulit akibat kulat, yis atau parasit pada alat sulit

Iritasi kulit angkara alergen, sabun atau produk kulit tidak sesuai

Penyakit kulit ekzema

Penyakit kulit psoriasis

Penyakit kelamin (STD)

Kondisi kudis buta

Cecah usia menopaus

Kutu kemaluan (
pubic lice)

Kanser kulit atau alat sulit

Bukan itu sahaja, kawasan faraj atau zakar anda juga boleh mengalami kegatalan jika kurang peka dengan aspek kebersihan. Sebenarnya, ini adalah punca paling utama.

Jadi, sila lebih kerap basuh dan cuci kemaluan, potong bulu yang panjang, pakai seluar dalam yang sesuai serta sentiasa tegah diri anda daripada melakukan seks yang tidak selamat.

Kawal diabetes untuk elak alat sulit gatal!

Ingat, gatal kemaluan tanda kencing manis itu bukan satu mitos namun fakta yang tiada sangkalnya! Jadi, adalah sangat penting untuk anda
 kawal diabetes dengan lebih baik
.

Bagaimana? Sebenarnya tidak sukar kerana anda hanya perlu ikut langkah-langkah yang berikut:

Pantau kadar gula dalam darah

Pertama, anda harus sentiasa pantau kadar gula dalam darah anda di rumah
dengan bantuan alatan glukometer
. Pastikan anda tahu cara menggunakannya dengan betul dan tepat.

Amalkan diet yang sihat

Sebagai pesakit kencing manis
, gula, karbo dan lemak sudah tentu menjadi musuh ketat anda. Sebaliknya, banyakkan ambil serat untuk kawal kadar penyerapan gula dalam darah.

Lakukan rutin aktiviti fizikal

Ia bukan sahaja akan bantu anda menurunkan berat badan malahan juga meningkatkan
kepekaan dan keberkesanan insulin
. Dengannya, diabetes akan lebih mudah dikawal.

Minum air dengan cukup

Minum air kosong dengan cukup
 akan dapat membantu anda mengawal paras glukosa di samping mengelakkan dehidrasi – salah satu punca kegatalan pada kemaluan.

Kawal stres dengan baik

Stres atau tekanan
boleh beri kesan buruk kepada kadar gula dalam darah
 akibat hormon glukagon dan kortisol yang dirembeskan di saat tubuh badan sedang tertekan.

Sekiranya kondisi gatal kemaluan tanda kencing manis anda itu berlanjutan atau berpanjangan dan tidak kunjung sembuh, dapatkan info dan nasihat daripada doktor.


Ini Cara Mudah Mengesan Diabetes Jenis 2, Ada Beberapa Ujian Kena Lalui

Selain memerhatikan
simptom diabetes
, anda juga mungkin perlu lakukan beberapa ujian makmal untuk melihat bacaan kencing manis dan mengetahui bacaan normal kencing manis anda.

Ini yang diperlukan untuk mendiagnosis
diabetes jenis 2
.

Tujuan ujian makmal dilakukan adalah untuk melihat kepada penanda
 gula darah
anda. Ujian ini amat penting memandangkan ada sesetengah individu yang mempunyai simptom yang tidak disedari atau tidak jelas kelihatan.

Selain itu, ia juga untuk menentukan sama ada simptom yang dialami tersebut adalah benar-benar disebabkan oleh
diabetes jenis 2,
 bukannya simptom bagi keadaan kesihatan yang lain.

Untuk mendiagnosis dan mendapatkan bacaan diabetes jenis 2, anda mungkin perlu melakukan beberapa ujian seperti ujian hemoglobin A1C, puasa gula darah (FPG) atau ujian toleransi glukosa oral (OGTT).

Untuk mendapatkan lebih banyak info tentang Kencing Manis, sila dapatkannya
di sini.

Ujian untuk mendapatkan bacaan kencing manis

Berikut adalah ujian-ujian yang sering dilakukan untuk mendapatkan bacaan kencing manis bagi penghidap diabetes jenis 2. Ia akan menentukan sama ada bacaan tersebut adalah bacaan normal diabetes atau tidak.

#1. Puasa gula darah atau ringkasnya FPG

Puasa gula darah merupakan salah satu ujian untuk mendapatkan bacaan kencing manis seseorang individu. Ia digunakan untuk menentukan sama ada anda mempunyai
diabetes atau pradiabetes
.

Ujian ini akan dilakukan setelah anda berpuasa selama beberapa jam, biasanya dalam tempoh 8 jam.

Bagi yang menjalani ujian FPG ini, anda dinasihatkan untuk tidak makan atau minum apa-apa jenis makanan dan minuman kecuali air kosong sebelum ujian dilakukan.

Darah akan diambil daripada lengan anda semasa prosedur ujian ini dilaksanakan. Ujian pula biasanya akan dilakukan pada waktu pagi sebelum anda mula makan setelah 8 jam berpuasa.

Hasil bacaan kencing manis melalui FPG

Hasil bacaan diabetes adalah seperti berikut:

Bacaan normal diabetes: kurang daripada 110 mg/dl (6.1 mmol/L)

Bacaan untuk pradiabetes: 110 mg/dl sehingga 125 mg/dl (6.1 – 6.9 mmol/L)

Bacaan untuk diabetes: 126 mg/dl atau lebih tinggi (7.0 mmol/L)

#2. Ujian bacaan kencing manis hemoglobin A1c atau ringkasnya A1C

Ujian ini adalah antara ujian bacaan diabetes yang paling kerap dilakukan untuk
mengesan diabetes jenis 1 dan diabetes jenis 2.

Selain itu, ia juga digunakan untuk melihat perkembangan semasa pengurusan kencing manis anda. Ujian ini mempunyai pelbagai nama seperti hemoglobin A1C
glycated hemoglobin
,
glycosylated hemoglobin
, dan HbA1c.

Hasil keputusan ujian ini menunjukkan purata tahap gula darah tubuh badan anda bagi tempoh 2 hingga 3 bulan yang lalu. Ujian A1C mengukur peratusan hemoglobin darah anda.

Hemoglobin ialah sejenis protein yang berada dalam sel darah merah yang berfungsi membawa oksigen kepada sel tubuh.

Hemoglobin ini disaluti dengan gula. Jika semakin tinggi tahap A1C anda, itu bermaksud bahawa anda tidak menguruskan gula darah dengan baik dan berpotensi mendapat komplikasi berkaitan
penyakit diabetes
.

Hasil ujian juga digunakan untuk menentukan sama ada anda dikesan mempunyai
pradiabetes
 atau tidak. Jika anda mempunyai pradiabetes, maka risiko untuk mendapat
diabetes dan
penyakit kardiovaskular
 adalah tinggi.

Kekerapan melakukan ujian A1C

Kekerapan melakukan ujian ini adalah bergantung kepada tahap diabetes anda. Berikut adalah cadangan bilangan untuk anda melakukan ujian A1C:

Sekali dalam setahun sekiranya anda mempunyai pradiabetes

Dua kali dalam setahun sekiranya anda mempunyai diabetes jenis 2, tetapi tidak menggunakan
suntikan insulin
 dan paras gula darah anda sentiasa berada pada julat sasaran anda

4 kali dalam setahun sekiranya anda menghidap
penyakit diabetes jenis 1

4 kali dalam setahun sekiranya anda menghidap diabetes jenis 2, menggunakan suntikan insulin atau sukar untuk memastikan paras gula darah anda berada dalam julat sasaran

Baca juga:

#3. Ujian bacaan kencing manis toleransi glukosa oral atau ringkasnya OGTT

Ujian OGTT ini berfungsi mengukur respons tubuh badan anda terhadap gula atau glukosa. Ia akan mengenal pasti sebarang perubahan dalam cara tubuh badan anda mengendalikan glukosa
selepas makan.

Dalam erti kata lain, ia mengesan sama ada tubuh badan anda menghadapi kesukaran untuk memetabolisme pengambilan gula atau sumber karbohidrat.

Anda akan diminta untuk
minum air gula
 dan paras gula darah anda akan diukur serta direkodkan sebelum dan selang masa selepas anda minum air gula tersebut.

Ujian OGTT ini dilakukan untuk menentukan sama ada anda mengalami pradiabetes,
diabetes gestasi bagi wanita hamil,
 kerintangan insulin atau hipoglisemia reaktif.

Sebelum ujian OGTT dilakukan, anda diminta untuk berpuasa dalam tempoh antara 8 hingga 12 jam.

Anda juga mungkin dinasihatkan untuk tidak mengambil sebarang ubat-ubatan sebelum ujian dilakukan kerana dikhuatiri ia boleh menjejaskan hasil ujian.

Ketika ujian dilakukan, sampel darah anda akan diambil terlebih dahulu untuk
mengukur paras gula darah.

Kemudian, anda akan diminta untuk
minum air gula
 atau air glukosa yang sangat manis.

Selepas 30 minit, sampel darah akan diambil dan selepas 60 minit pula, sampel darah anda akan diambil sekali lagi.

Ada juga doktor yang akan mengambil sampel darah anda sekali sahaja iaitu selepas 2 jam anda meminum air gula tersebut.

Hasil bacaan kencing manis melalui ujian OGTT

 Berikut adalah hasil ujian OGTT:

Bacaan normal diabetes: kurang daripada 140 mg/dl

Bacaan untuk pradiabetes: 140 mg/dl sehingga 199 mg/dl

Bacaan untuk diabetes
: 200 mg/dl atau lebih tinggi

Kurangkan risiko untuk anda mendapat diabetes

Sekiranya anda dikesan
mempunyai risiko untuk mendapat diabetes seperti pradiabetes
, masih tidak terlambat untuk anda menyelamatkan diri daripada mendapat diabetes secara kekal.

Ada kajian yang menunjukkan bahawa anda boleh mengurangkan risiko untuk mendapat
diabetes jenis 2
sekiranya mengurangkan 7% daripada keseluruhan berat badan anda.

Anda boleh lakukannya dengan menjalani
kehidupan yang aktif seperti berjalan cepat, berlari, berenang atau berbasikal setiap hari.


Latihan Tandas: Adakah Anak Anda Sudah Bersedia?

Semasa awal usia kanak-kanak, mereka belajar satu lagi kemahiran penjagaan diri yang memberikan mereka lebih kebebasan berbanding apa-apa kemahiran lain yang akan dipelajari dalam fasa kehidupan mereka iaitu latihan tandas.

Ia juga salah satu kemahiran penjagaan diri yang paling dijangka, kerana meninggalkan lampin adalah kelegaan yang besar. Menghairankan, latihan tandas adalah topik yang kontroversial. Berapa lama anak perlu belajar menggunakan tandas
(toilet)
 sendiri? Apakah kaedah terbaik?

Ramai ibu bapa yang tidak pasti tentang waktu yang sesuai untuk mereka memulakan sesi latihan tandas atau lebih dikenali sebagai
“potty training”
 bagi si kecil mereka.
Potty training
 atau latihan tandas untuk kanak-kanak adalah satu tugasan yang sukar, terutamanya jika anak kecil anda mempunyai keperluan khusus. Jangan tergesa-gesa untuk melakukannya.

Tambahan pula, tidak semua kanak-kanak bersedia pada peringkat umur yang sama. Oleh itu, adalah penting bagi ibu bapa untuk melihat tanda-tanda kesediaan anak anda seperti menghentikan suatu aktiviti untuk beberapa saat atau memegang lampinnya.

Bilakah Anak Anda Bersedia?

Agak sukar untuk menyatakan secara tepat bila anak anda bersedia untuk memulakan latihan tandas ini. Kanak-kanak dengan tumbesaran normal kebiasaannya akan menunjukkan tanda sudah bersedia antara usia 2 hingga 3 tahun ke atas.

Secara teorinya, kanak-kanak boleh bersedia untuk latihan tandas ini seawal usia 2 tahun, kerana kebanyakan si kecil pada usia ini mengenali dorongan untuk membuang air kecil atau air besar, dan dapat mengawal otot-otot sfinkter yang memudahkan penghapusan sisa.

Sebelum ini, bayi tidak dapat memantau secara fisiologi dan mengawal penyingkiran buangan dari tubuh mereka. Dalam erti kata lain, bayi yang sangat muda dan kanak-kanak kecil tidak dapat memberitahu bahawa mereka perlu membuang air sebelum terlambat. Dan, mereka tidak dapat mengawal sama ada mereka perlu mengeluarkan pembuangan air ataupun tidak.

Umur 2 tahun juga biasanya merupakan usia terawal kanak-kanak dalam mengembangkan keupayaan motor kasar untuk berjalan ke bilik air, dan kemampuan motor halus untuk berpakaian dan menanggalkan pakaian. Walau bagaimanapun, seperti yang dinyatakan sebelum ini, setiap kanak-kanak berkembang secara individu, dan ramai kanak-kanak tidak akan mempunyai kemahiran fizikal yang dikuasai oleh umur 2 tahun.

Selalunya, cara terbaik untuk anak anda bersedia untuk memulakan latihan tandas adalah dengan melihat tanda-tanda kesediaan. Biasanya, kanak-kanak akan menunjukkan kepada anda tanda-tanda jelas bahawa mereka sudah bersedia untuk mencuba menggunakan bilik air sendiri.

Walau bagaimanapun, untuk anak kecil dengan keperluan khusus, ia mungkin sedikit berbeza. Mereka membesar mengikut kadar mereka yang tersendiri. Jadi yang terbaik adalah untuk tidak memaksa mereka memulakan latihan ini seandainya mereka masih belum bersedia secara fizikal mahupun mental. Sebagai ibu bapa anda perlu bersabar dan mencari petunjuk seperti:

Mereka boleh mengikuti 2-langkah arahan.

Mereka boleh memberitahu anda keinginan untuk pergi ke bilik air.

Mereka dapat meniru gaya dan tindakan anda.

Mereka bersedia memberi kerjasama.

Mereka boleh masuk dan keluar dari bilik air tanpa bantuan anda.

Mereka menyedari lampin pakai buang mereka basah atau kotor.

Mereka boleh menanggalkan seluar sendiri.

Mereka boleh duduk di atas toilet tanpa bantuan.

Bagaimana Memulakannya?

Berikut 5 langkah dalam membantu anda mengajar anak melakukan latihan tandas.

Langkah 1: Buat buku harian tandas

Pastikan “buku harian’ menunjukkan bila, di mana dan apa jenis usus pergerakan anak anda. Ini akan membantu anda dan doktor anda melihat corak dalam tabiat tandas kanak-kanak anda. Cuba menyimpan diari tandas ini selama sekurang-kurangnya satu minggu sebelum pergi ke langkah 2. Jika anak anda berada dalam penjagaan siang hari, minta bantuan guru untuk membantu anda mencari corak dalam tingkah laku tandas anak anda. Pada akhir buku panduan ini terdapat contoh buku harian tandas yang boleh anda gunakan untuk membantu anda.

Langkah 2: Ajari anak anda duduk di tandas

Pada mulanya, anda dan anak anda boleh bermain di bilik mandi untuk menunjukkan bahawa bilik mandi bukan tempat yang buruk. Selepas beberapa minggu, anak anda harus mula duduk di tandas (dengan seluar) selama beberapa minit pada satu masa. Anak anda mungkin memerlukan bangku kaki dan buku kegemaran, anak patung atau mainan kecil semasa waktu mandi.

Mulakan dengan masa yang sangat singkat (kira-kira 30 saat) dan perlahan-lahan sehingga lima minit. Kemudian, pindah ke langkah 3 apabila anak anda duduk di tandas tiga hingga lima kali sehari, yang mana selama lima minit bagi setiap kalinya.

Langkah 3: Pastikan pergerakan usus anak anda lembut dan terbentuk dengan baik

Anak anda mungkin membuat keputusan untuk menghentikan pergerakan usus seketika selepas “bersara’ dari lampin (lihat langkah 4). Untuk mengelakkan masalah ini, pastikan anak anda mengalami pergerakan usus yang lembut dan terbentuk dengan baik. Ia membantu jika anda memberikan makanan kurang tenusu kepada anak anda dan lebih banyak makanan serat tinggi. Sekiranya doktor anda mengatakannya adalah baik (OK), anda mungkin boleh memberi suplemen serat anak anda atau julap untuk masa yang singkat. Tanya doktor keluarga tentang perubahan diet anak anda.

Pada mulanya, anak anda mungkin mengalami lebih banyak kemalangan. Ingat, jangan sesekali memarahi atau menghukumnya kerana anak anda masih dalam proses latihan. Cuba bertenang supaya mereka tidak berasa buruk/ teruk.

Langkah 4: “
Graduate
” anak anda dari lampin

Beritahu anak anda bahawa dia kini seorang “budak lelaki besar’ atau seorang “gadis besar’ dan tidak akan memakai lampin lagi pada siang hari. Sukar untuk menggunakan lampin pada waktu malam untuk seketika jika anak anda masih tidur. Jangan gunakan lampin untuk waktu istimewa seperti perjalanan membeli-belah. Ini menghantar mesej yang salah. Pilih masa tekanan rendah untuk memulakan latihan tandas ini.

Langkah 5: Luangkan masa duduk di bilik air

Sebaik sahaja anak anda mengalami pergerakan usus yang sihat dan mulainya untuk duduk di bilik air pada waktu biasa pada siang hari. Masa duduk untuk bermula kira-kira 10 hingga 20 minit selepas setiap hidangan dan pada masa-masa apabila anak anda biasanya mempunyai pergerakan usus. Anda akan mengetahui masa ini daripada diari harian tandas. Anak anda harus duduk di bilik air sekurang-kurangnya tiga hingga lima kali sehari, selama kira-kira lima minit setiap kali.

Seterusnya, ajari anak anda supaya dia tahu bila tiba masanya untuk pergi ke bilik air. Ajar anak anda untuk memberitahu anda, bukannya menunggu anda bertanya. Anak-anak harus memberitahu ibu bapa sebelum menggunakan bilik mandi, sekiranya mereka memerlukan bantuan.

Langkah-langkah lain termasuk:

Berbual dengan anak anda mengenai latihan tandas dan perjelaskan proses serta langkah-langkahnya.

Timbulkan kepada anak anda minat terhadap bilik air dengan menunjukkan sekeliling
toilet
 dan bagaimana membasuh tangan. Kebanyakan anak kecil gemar bermain air.

Minta anak anda untuk minum lebih banyak air pada hari latihan tandas.

Tetapkan masa setiap sejam untuk ke bilik air selepas anak anda menggunakan bilik air.

Elakkan untuk memakai lampin pada hari latihan tandas.

Biasakan anak anda dengan tandas sebenar secepat mungkin.

Berikan sokongan fizikal kepada anak ketika mereka menggunakan tandas sebenar kerana ia mungkin sedikit sukar untuk mereka mengekalkan keseimbangan.

Puji setiap usaha dan kejayaan mereka.

Tip Melatih Anak ke Tandas

Potty training
 bagi kanak-kanak yang akan ke pusat penjagaan harian atau berada di bawah penjagaan penjaga selain daripada ibu bapa memerlukan usaha bersama. Hakikatnya adalah seringkali kanak-kanak dengan persekitaran yang mempunyai penerimaan positif terhadap latihan ini akan lebih cepat memotivasikan mereka untuk menggunakan
toilet.

Ibu bapa dan penjaga pusat jagaan harian perlu berbincang dan bersetuju dengan proses latihan tandas yang telah dirancang. Pendekatan yang konsisten dan teknik galakan umum boleh mengurangkan kekeliruan kanak-kanak pada masa ini, dan membantu mereka mendapatkan persekitaran untuk peralihan yang berjaya.

Tip 1: Menjadi konsisten seboleh yang mungkin

Konsistensi adalah penting apabila melibatkan latihan tandas, jadi ketahui kaedah yang digunakan oleh penjagaan anak anda. Adakah kerusi yang disambungkan ke tandas dewasa atau tandas kecil yang berasingan? Sesetengah latihan tandas kanak-kanak menggunakan tandas bersaiz kanak-kanak. Orang lain lebih suka duduk di
toilet
 biasa dengan tempat duduk
 toilet
 di atas. Oleh itu, ibu bapa sepatutnya sensitif terhadap keperluan pembekal penjagaan kanak-kanak, yang kemungkinan besar melihat anak-anak lain dan juga yang mesti menjaga kebersihan dan praktikal sebagai pertimbangan terhadap proses latihan. Walaupun tidak dapat diatasi dengan sistem yang berbeza, mempunyai peraturan yang sama dan peralatan yang sama pasti dapat membantu penguasaan anak dalam proses ini. Ibu bapa juga mungkin perlu mempertimbangkan untuk membeli kerusi tandas (jika bersetuju bahawa ini adalah idea yang baik) untuk kegunaan anak mereka semasa penjagaan yang sama dengan yang digunakan di rumah.

Tip 2: Latihan tandas semasa tidur

Apa yang harus dipakai oleh anak semasa dalam latihan tandas di waktu tidur? Malah kanak-kanak terlatih mungkin mengalami kemalangan semasa waktu tidur. Pendapat berbeza-beza sama ada kanak-kanak sepatutnya mempunyai lampin atau
pull-up
 pada waktu malam, atau sama ada kemalangan harus dibePenggunaan Botol Susu: Alternatif Penyusuan Bagi Ibu Bekerjayanarkan berlaku untuk menggalakkan kanak-kanak untuk “merasakan’ hasilnya. Sudah tentu, anda mungkin tidak dapat bersabar kerana perlu membersihkan tempat tidurnya secara rutin akibat kemalangan yang berlaku itu.

Tip 3: Pakaikan anak anda dengan pakaian yang praktikal

Sesetengah penjaga mungkin mengeluh bahawa terdapat sesetengah ibu bapa yang kadang-kadang tidak mengambil berat bahawa pemakaian pakaian harian juga boleh mempengaruhi latihan ini. Tidak dinafikan, ibu bapa yang menjemput anak mereka mungkin terkejut melihat anaknya berlari dalam kemeja panjang dan seluar dalam selama latihan tandas ketika berada di pusat penjagaan. Jadi, adalah lebih baik anda sebagai ibu bapa menyediakan pakaian praktikal yang mempercepat dan memudahkan latihan tandas si kecil anda, yang mana pakaian yang cukup mudah untuk ditarik oleh seorang kanak-kanak secara bebas dalam masa kecemasan untuk menggunakan bilik air. Mengenakan pakaian tanpa kerumitan merupakan kunci kepada keyakinan dan kemerdekaan/ kebebasan anak semasa proses ini. Dan, ibu bapa, jangan lupa! Semasa latihan ini, sila beri penjaga dengan sekurang-kurangnya dua set pakaian ekstra dan sebaiknya pakej penuh seluar. Pada mulanya, kanak-kanak mungkin bermula dengan keadaan seluar yang basah dan ianya perlu ditukar.

Tip 4: Bincangkan ganjaran dan kesannya

Bagaimanakah seorang kanak-kanak diberi ganjaran untuk pergi ke bilik air? Adakah ganjaran dikenakan jika kanak-kanak mencuba? Adakah lampin dipakaikan semula jika kanak-kanak enggan melakukannya? Bagaimana kemalangan berlaku? Jadi, untuk peringkat permulaan adalah tidak menjadi satu kesalahan jika anda memberikan ganjaran tertentu kepada anak anda bagi menggalakkan dan mempercepakan proses latihan dan penerimaan ke
toilet.

Tip 5: Fikirkan mengenai masa

Pada umumnya, jangan memulakan latihan tandas kanak-kanak selepas perubahan besar seperti pemindahan, perceraian atau perkahwinan semula, kelahiran saudara baru, perubahan penjaga atau pengaturan penjagaan anak, atau sebelum percutian atau peristiwa besar. Juga, pastikan anda selesa dengan mengekalkan jadual dan rutin latihan yang bermula.

Tip 6: Raikan bersama

Seorang kanak-kanak yang menjadikan latihan tandas merupakan pencapaian utama untuknya dan juga pasukan penjaga! Satu perkongsian yang hebat dan matlamat yang bersatu, konsisten, dan komunikasi terbuka akan membantu mencapai hasil yang diinginkan.

Bagaimana Mengajar Anak Berkomunikasi tentang Keperluan ke Tandas?

Apa yang perlu dilakukan jika anak anda ingin memberitahu tentang keinginannya ke
toilet
 tetapi tidak dapat memberitahu secara lisan? Berikut beberapa idea untuk membantu anda menyelesaikan masalah berkaitan komunikasi:

Gunakan bahasa isyarat:
Ajar anak anda tanda atau petunjuk yang mudah. Dengan cara ini mereka tetap dapat memberitahu anda keperluan untuk ke bilik air, dan jika mereka tidak berkeupayaan untuk pergi secara sendiri, sekurang-kurangnya ia boleh membantu anda memahami tentang keinginan mereka.

Gunakan simbol yang ketara:
 Sekiranya anak anda sukar untuk menggunakan tanda, atau petunjuk, anda boleh mencuba untuk menggunakan simbol yang boleh mereka pegang seperti kertas atau jubin. Ajarkan kepada mereka untuk menyentuh atau memegang bahan ini apabila mereka perlu ke bilik air.

Cabaran Latihan Tandas

Sembelit

Satu lagi cabaran untuk latihan tandas yang konsisten adalah sembelit, atau keengganan untuk mempunyai pergerakan usus. Sembelit boleh disebabkan oleh banyak faktor. Kanak-kanak mungkin tidak mendapat serat atau cecair yang mencukupi dalam diet mereka, mungkin takut terjatuh di dalam bilik air, atau merasakan tekanan emosi untuk menggunakan
toilet
 atau melepaskan lampin. Bagi sesetengah kanak-kanak, merasakan kotoran (najis) yang jatuh dari badan mereka ke atas t
oilet
 (bukannya tinggal dekat dengan badan mereka dalam lampin) adalah pelik dan menakutkan. Tambahan pula, mungkin sukar bagi sesetengah kanak-kanak untuk berehat dan duduk diam untuk masa yang diperlukan semasa di tandas. Apabila kanak-kanak menghindarinya, najisnya menjadi kering dan lebih sukar untuk dilalui. Jika najis menjadi cukup kering, ia boleh menyakitkan untuk membuangnya, yang boleh menyebabkan lebih banyak rasa takut dan mengelak.

Cara paling mudah untuk mengelakkan sembelit dan membuat penghapusan secara fizikal lebih mudah berlaku adalah dengan memasukkan serat dan cecair yang mencukupi dalam diet kanak-kanak. Latihan juga membantu menggalakkan pergerakan usus kanak-kanak. Ibu bapa harus mempertimbangkan dengan membiarkan kanak-kanak memegang mereka atau bersandar pada tangki tandas untuk membantu mereka berada dalam kedudukan yang selesa. Anda juga boleh sapukan sedikit jeli petroleum di sekeliling anus anak boleh membantu melincirkan pergerakan usus yang menyakitkan jika berlaku.

Untuk membantu kanak-kanak menjadi lebih santai atau selesa secara emosi, ibu bapa harus menggalakkan kanak-kanak terlibat dalam aktiviti santai dan menyeronokkan semasa di tandas seperti menyanyi lagu, membaca buku, atau bermain permainan. Aktiviti itu membantu kanak-kanak untuk membuatkan mereka terleka dan sekali gus membantu meringankan pergerakan usus anak anda. Dan seperti biasa, kehangatan, empati, dan galakan ibu bapa membantu kanak-kanak berasa diterima dan selesa.

Sekiranya tidak ada yang berfungsi, keluarga harus berunding dengan pakar pediatrik atau keluarga sebelum menggunakan supositori (ubat pepejal yang dimasukkan ke dalam rektum atau vagina untuk menghasilkan kesan setempat atau apabila ubat tidak dapat diberi secara oral) tanpa preskripsi. Selain itu, doktor perlu dirujuk jika empat atau lima hari berlalu tanpa pergerakan usus yang berlaku, atau jika sembelit disertai dengan sakit perut, muntah, atau demam.

Ketakutan mengepam
(flushing)

Sesetengah kanak-kanak akan takut kepada tandas itu sendiri (takut saiz dan bentuk tandas dan bunyi bising yang berlaku apabila mengepam). Orang dewasa tidak boleh memaksa kanak-kanak untuk tinggal di sebelah tandas jika mengepam boleh mengejutkan mereka. Sebaliknya, ibu bapa perlu secara beransur-ansur menghilangkan rasa takut anak dengan tindakan membasuh najis dan bahagian kemaluan anak dari masa ke masa. Anda harus mendidik anak anda tentang apa yang berlaku sepanjang masa apabila mengepam tandas dalam bahasa yang mudah difahami olehnya dan memberinya sokongan serta dorongan.

Baca juga:

Masalah Sembelit Dalam Kalangan Kanak-kanak

Fakta Alahan Makanan dan Kanak-kanak

Kencing Malam dalam Kalangan Kanak-kanak Prasekolah: Apa Puncanya?


Ini Cara Merawat Sakit Mata Dengan Betul, Jangan Biar Berlanjutan!

Seringkali dikenali sebagai ‘sakit mata’ atau ‘mata merah’, masih ramai yang belum tahu cara hilangkan sakit mata dengan betul.

Tidak kurang juga ramai yang tidak cakna bahawa ia sebenarnya adalah sejenis jangkitan pada mata dan kondisi ini boleh berjangkit.

Jadi, jom sama-sama kita ikuti artikel ini untuk tahu punca, simptom dan cara hilangkan sakit mata yang sebenarnya!

Untuk mendapatkan lebih banyak info tentang Kesihatan Mata, sila dapatkannya
di sini.

Definisi sebenar tentang jangkitan ‘sakit mata’

Untuk pengetahuan anda,
 masalah sakit mata atau mata merah (konjunktivitis) adalah sejenis jangkitan pada membran telus (konjuktiva)
.

Selaput yang melapisi kelopak mata serta menutupi mata putih ini boleh dijangkiti dengan mikroorganisme; bakteria, virus, kuman atau alergen.

Apabila dijangkiti, saluran darah pada konjunktiva ini akan mengalami keradangan sekali gus menyebabkan kemerahan pada mata.

Berikut adalah simptom-simptom yang akan muncul jika terkena jangkitan ini:

Mata kemerahan

Mata kegatalan

Mata berair

Mata berlendir

Penglihatan kabur

Pening kepala

Sensitif terhadap cahaya

Loya

Muntah

Namun kita sering kali dimomokkan untuk tidak menatap mata penderita jangkitan ini kerana risau ia akan berjangkit. Benarkah mitos ini?

Jangan tengok, nanti sakit mata berjangkit

Seperti mana yang kita semua sudah tahu, kondisi sakit mata adalah disebabkan oleh jangkitan mikroorganisme yakni virus, bakteria, kuman atau alergen.

Jadi, jangkitan ini sudah tentu boleh berjangkit di antara satu individu ke individu yang lain.

Ini kerana mikroorganisme tersebut boleh hidup, membiak dan merebak pada persekitaran tempat anda berada.

Ia boleh tersebar melalui sentuhan atau titisan akibat kontak rapat mahupun perbuatan seperti bersin atau batuk.

Pun begitu, ramai yang mungkin masih lagi percaya bahawa hanya dengan
melihat orang yang sakit mata, akan sebarkan jangkitan
.

Tidak, anda tidak akan mendapat jangkitan hanya dengan melihat kecuali berlakunya kontak rapat bersama penderita sakit mata.

Jika sudah terkena jangkitan ini pula, apa yang kalian boleh buat?

Cara hilangkan sakit mata dengan betul

Perkara paling utama perlu dilakukan jika alami jangkitan konjunktivitis adalah untuk berjumpa dengan doktor bagi mendapatkan rawatan dan ubatan.

Sementara itu,
adalah disarankan untuk anda hanya tinggal di rumah sementara waktu
 dalam usaha mengelakkan jangkitan ini berlaku kepada orang lain pula.

Berikut adalah beberapa cara hilangkan sakit mata yang kalian boleh cuba:

#1. Mengambil ubatan antibiotik @ antiviral

Bergantung kepada tahap keterukan jangkitan tersebut, anda mungkin akan diberikan ubatan antibiotik atau antiviral.

Ia sangat bergantung kepada punca jangkitan sama ada bakteria atau virus serta jenis mikroorganisme yang menyebabkannya.

#2. Mengambil ubatan antihistamin

Sekiranya jangkitan tersebut adalah disebabkan oleh alergi, adalah penting untuk kalian menghapuskan alergen tersebut terlebih dahulu.

Jadi, ubatan antihistamin adalah pilihan terbaik dan ia juga hadir dalam dua bentuk sama ada oral atau ubat titik sama seperti ubatan mata lain.

#3. Mengambil ubatan tahan sakit

Kebiasaannya, doktor juga akan mempreskripsikan anda dengan ubatan tahan sakit untuk melegakan kesakitan akibat jangkitan konjunktivitis.

Cara merawat sakit mata #4. Tuaman air suam

Jangkitan ini tentu sahaja akan menyebabkan keradangan pada kelopak mata
 dan menekapkan ia dengan tuaman air suam adalah kaedah terbaik.

#5. Menggunakan cermin mata

Cara hilangkan sakit mata dengan penggunaan cermin mata adalah sangat bagus ketika jangkitan ini berlaku untuk mengelakkan ia daripada berjangkit kepada orang lain pula.

Selain itu, ia juga adalah alternatif kepada
 mereka yang menggunakan kanta lekap
 bagi memberi peluang lapisan kornea untuk berehat sebentar.

Cara merawat sakit mata #6. Pembedahan

Kaedah ini mungkin akan dilakukan buat penderita yang mengalami jangkitan konjunktivitis akibat kemasukan benda asing pada mata.

Pun begitu, kaedah ini amat jarang digunakan dan sering kali digantikan dengan
 rawatan laser terutamanya buat pesakit glaukoma
.

Dalam pada itu, cara hilangkan sakit mata yang paling utama dan penting adalah dengan berehat secukupnya.

Kuarantin diri sementara waktu di rumah adalah pilihan terbaik untuk mengelakkan jangkitan ini tersebar.

Kurangkan penggunaan gajet berskrin jika anda mengalami sakit mata, ini bagi mengelakkan sebarang komplikasi tidak diingini.


Ingin Cegah Masalah Tulang Rapuh? Caranya, Manfaatkan Hormon Cinta Dalam Tubuh Anda

Tahukah anda kajian saintifik telah membuktikan keberkesanan hormon oksitosin dalam mencegah masalah tulang rapuh (osteoporosis)?

Ia merupakan satu penemuan yang sangat mengujakan berikutan
masalah kesihatan tersebut boleh meningkatkan risiko tulang retak
 atau tulang patah sehingga boleh mempengaruhi kualiti hidup penghidap.

Osteoporosis boleh didiagnosis pada semua peringkat usia namun ia lazim berlaku kepada warga tua terutamanya wanita.

Bahagian tubuh badan yang sering mengalami masalah ini adalah tulang rusuk, tulang pinggul, pergelangan tangan dan tulang belakang.

Ia boleh berpunca daripada pelbagai faktor namun bagi wanita,
terutamanya mereka yang sudah menopaus
, perubahan hormon merupakan sebab utama.

Namun, baru-baru ini, kajian yang dijalankan di Brazil telah menemui solusi pencegahan bagi mengimbang lawan kesan penurunan hormon estrogen selepas menopaus.

Kunci kepada solusi tersebut adalah hormon cinta, oksitosin.

Kenapa oksitosin digelar hormon cinta?

Pernah tak anda terfikir kenapa hormon tersebut diberi gelaran sedemikian. Apa kaitannya oksitosin dengan cinta?

Adakah paras hormon tersebut di dalam aliran darah akan menentukan
tahap keghairahan kita semasa berhubungan intim dengan pasangan?

Menurut kajian yang dijalankan pada tahun 2012 oleh Jabatan Psikologi Universiti Bar-llan, pasangan kekasih yang berada pada peringkat awal hubungan romantik mempunyai paras hormon oksitosin yang tinggi.

Perbandingan dibuat dengan individu yang tidak terlibat dalam hubungan romantik.

Perkara ini membuatkan saintis lebih ‘bersemangat’ untuk mengkaji potensi hormon oksitosin dan kesannya terhadap kualiti hidup individu.

Dapatan daripada kajian-kajian yang dijalankan menunjukkan paras hormon oksitosin di dalam badan turut berkait dengan aktiviti seksual serta tahap orgasme yang dialami pasangan.

Kajian pada tahun 2013 oleh Universiti Oxford menunjukkan hormon cinta mempunyai peranan dalam sebarang interaksi yang boleh menguatkan pertalian pasangan.

Antaranya adalah:

Rasa percaya

Empati

Memori indah hubungan intim

Komunikasi positif di antara pasangan

Kesetiaan

Renungan kasih sayang

Oksitosin dihasilkan oleh hipotalamus dan kemudiannya dirembeskan oleh kelenjar pituitari.

Bersama-sama dengan hormon seperti dopamin dan serotonin, ia berupaya untuk menguatkan daya tarikan anda terhadap seseorang di samping mewujudkan emosi positif, mengurangkan tekanan dan keresahan.

Peningkatan usia dan perubahan hormon

Secara amnya, nilai ketumpatan tulang berada di puncak semasa anda berusia di antara 25 hingga 30 tahun.

Tulang merupakan tisu hidup yang mengalami proses pembentukan dan hakisan pada masa yang sama, sepanjang hidup manusia.

Apabila kadar hakisan tulang berlaku lebih kerap berbanding dengan pembentukan tulang,
struktur organ tersebut akan menjadi rapuh dan mudah retak.

Keadaan ini dikenali sebagai osteoporosis.

Walaupun masalah tulang rapuh boleh berlaku pada kedua-dua jantina, wanita lebih berisiko terutamanya selepas menopaus.

Hormon estrogen yang merupakan tunjang kepada kekuatan tulang itu sendiri turun secara mendadak selepas wanita mengalami menopaus.

Ia memainkan peranan penting dalam mengawal rembesan molekul interleukin yang berupaya untuk meningkatkan aktiviti menghakis tulang.

Semasa fasa perimenopaus (beberapa tahun sebelum menopaus),
organ ovari wanita akan menghasilkan estrogen
 pada jumlah yang sedikit.

Keadaan ini boleh menyebabkan wujudnya simptom seperti perubahan mood, perpeluhan pada waktu malam dan penurunan pada tahap ketumpatan tulang.

Namun, perlu diingatkan bahawa bukan semua wanita mengalami simptom seperti yang tersenarai semasa dalam fasa perimenopaus.

Jika tiada langkah pencegahan dibuat untuk menghalang proses patologi osteoporosis berlaku, risiko untuk mendapat komplikasi akibat daripada keadaan kesihatan tersebut meningkat.

Anda mungkin berminat:

Kaum Hawa, Kenali 5 Tanda Awal Anda Sedang Alami Fasa Perimenopause!

Manfaat Biji Chia Mampu Mengurangkan Kolesterol & Menguatkan Tulang Anda!

Pemberian hormon cinta semasa fasa perimenopaus

Kajian berkaitan dengan hormon oksitosin yang dijalankan di Brazil lebih memfokuskan kepada risiko subjek untuk mendapat masalah tulang pinggul retak.

Wanita mempunyai risiko 3 hingga 4 kali ganda lebih tinggi berbanding dengan lelaki untuk didiagnosis dengan masalah kesihatan tersebut.

Penghidap boleh mengalami kesukaran pada fungsi pergerakan harian dan kira-kira dua per tiga daripada jumlah yang didiagnosis memerlukan bantuan untuk menjalani aktiviti rutin.

Subjek yang digunakan bagi melihat keberkesanan rawatan hormon oksitosin merupakan tikus makmal yang berusia 18 bulan.

Itu merupakan peringkat usia di mana
tikus mengalami fasa perimenopaus
.

Subjek diberikan terapi hormon oksitosin selama sebulan dan sampel darah akan dibandingkan dengan tikus yang tidak menerima rawatan oksitosin.

Analisis menunjukkan subjek yang menerima terapi oksitosin tidak menunjukkan penurunan pada tahap ketumpatan tulang.

Apa yang lebih menarik lagi, terdapat tanda biokimia yang memberikan implikasi proses pembaharuan tulang sedang giat berjalan.

Keadaan ini memberikan harapan baharu terhadap potensi terapi oksitosin bagi golongan berisiko untuk menghindarkan masalah tulang rapuh.

Konklusi

Tidak dinafikan bahawa hormon oksitosin memainkan peranan penting dalam mengawal atur proses fisiologi pembentukan dan hakisan tulang.

Apabila wanita mengalami menopaus,
hormon penting seperti estrogen dan oksitosin semula jadi
 menurun secara mendadak.

Keadaan ini menyebabkan wanita berisiko untuk mendapat komplikasi kesihatan seperti osteoporosis.

Jika anda risau akan risiko anda untuk mengalami keadaan kesihatan tersebut, dapatkan nasihat perubatan daripada doktor bertauliah.


Makanan Organik Untuk Anak, Adakah Ia Menyihatkan Atau Menjejaskan Si Kecil?

Kesedaran tentang
manfaat makanan organik
 kian besar dalam kalangan masyarakat. Namun, adakah makanan organik untuk anak yang masih kecil itu bagus? Jom baca artikel!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Adakah kanak-kanak akan terkesan akibat racun serangga?

Akta Racun Makhluk Perosak 1974 diperkenalkan bagi
mengawal penggunaan racun serangga
 di Malaysia agar lebih selamat dan tidak membahayakan.

Semua penggunaan racun serangga secara komersial di Malaysia adalah di bawah seliaan pihak berkuasa.

Racun serangga boleh memberi manfaat (kepada pengeluar dan pengguna dengan meningkatkan produktiviti tanaman) sekiranya digunakan jenis dan pada kadar yang betul.

Namun
pilihan makanan tanpa racun serangga
 mungkin lebih baik jika mampu dan tersedia.

Adakah kanak-kanak lebih terdedah kepada racun serangga?

Jumlah
pemakanan kanak-kanak adalah terhad
, menjadikan mereka lebih banyak terdedah kepada racun serangga tertentu.

Kanak-kanak juga makan lebih banyak makanan jika dibandingkan dengan orang dewasa.

Selain itu, kanak-kanak juga menyerap racun serangga dengan lebih mudah.

Disebabkan saluran gastrousus mereka sedang berkembang, kanak-kanak
 tidak boleh memproses toksin
 lagi.

A
khirnya, racun serangga boleh membuatkan kanak-kanak berhenti daripada
menyerap nutrien yang penting
 untuk perkembangan dan tumbesaran yang sihat.

Namun, anda perlu ingat bahawa pengambilan makanan bukan satu-satunya cara untuk anak anda terdedah dengan racun serangga.

Ini kerana racun ini boleh juga masuk ke dalam tubuh badan
melalui air yang diminum
.

Jika anda ada menggunakan racun serangga di rumah atau di kebun anda, kebarangkalian adalah tinggi untuk anak anda terdedah kepada racun serangga.

Anda juga mungkin secara tidak sengaja membawa balik racun serangga ke rumah pada kasut anda.

Anak anda boleh menyerap bahan kimia tersebut jika dia bermain di lantai atau mengambil sesuatu yang terjatuh ke lantai dan memasukkannya di mulut.

Adakah berbaloi berbelanja makanan organik untuk anak?

Jawapannya adalah ia sangat bergantung kepada setiap individu.

Dua kajian terbaru menunjukkan tiada bukti yang mengatakan makanan organik nutrisinya adalah lebih baik daripada makanan yang bukan.

Memberi makanan organik untuk anak boleh mengurangkan pendedahan mereka kepada racun serangga, tetapi dari segi nilai nutrisinya adalah sama sahaja.

Dan,
sesetengah daging organik tidak mempunyai
 bahan antibakteria yang membuatkannya kurang cenderung untuk bakteria membiak.

Dan, jika anda mempunyai ruang di luar rumah, anda boleh menanam
buah-buahan dan sayur-sayuran organik
 sendiri.

Berkebun juga adalah cara yang baik untuk mengajar anak anda tentang nutrisi.

Membesarkan anak bukanlah tugas yang mudah kerana ia melibatkan kesabaran, praktis, dan pengalaman.

Sudah menjadi tanggungjawab ibu bapa untuk menimbang berat antara
pelbagai pilihan makanan yang ada
 bagi memilih yang terbaik untuk anak-anak.

Oleh itu, apa salahnya, jika mampu anda boleh membeli atau juga menanam sendiri makanan organik untuk anak bagi melindungi mereka daripada racun serangga.

Ini memandangkan ia mempunyai toksik
 dan membahayakan tubuh anak kecil. Jadi, apa lagi yang anda tunggu?


Suka Berat Turun Tiba-tiba? BAHAYA, Ada 15 Penyakit Punca Badan Kurus Tanpa Sebab!

Bayangkan dalam masa beberapa hari, berat badan anda telah turun mendadak dan anda tidak mengetahui apakah penyebab badan tiba2 kurus. Ini 15 punca berat badan turun mendadak yang mungkin berlaku.

Lebih banyak info tentang Sistem Penghadaman
di sini
.

Bagaimana untuk tahu jika berat badan turun mendadak?

Berat badan yang turun mendadak boleh dilihat apabila terdapatnya
penurunan berat badan yang berlaku walaupun seseorang tidak berusaha ke arah itu.

Penurunan berat badan yang mendadak ini bukanlah disebabkan oleh diet tertentu, perubahan gaya hidup atau melakukan aktiviti senaman.

Jika anda mengalami penurunan berat badan sebanyak 4 kilogram atau lebih, atau sebanyak 5% daripada keseluruhan berat badan anda dalam tempoh 6 hingga 12 bulan, ia dianggap sebagai penurunan yang mendadak tanpa sebab.

Penurunan berat badan secara mendadak tanpa sebab yang jelas ini mungkin menunjukkan keadaan penyakit tertentu.

Kami senaraikan di sini beberapa penyebab badan tiba-tiba kurus.

Penyebab badan tiba2 kurus

Bagi anda yang ingin mengetahui punca dan penyebab badan tiba-tiba kurus, ini yang mungkin sedang berlaku kepada anda:

Punca berat badan turun mendadak 1: Kanser

Kanser merujuk kepada penyakit di mana terdapatnya pertumbuhan sel yang tdak normal dalam tubuh badan anda.

Sel ini tidak dapat dikawal dan berkemampuan untuk memusnahkan tisu badan yang normal.

Kanser seperti kanser pankreas,
 perut, paru-paru dan esofagus adalah antara jenis kanser yang sering menyebabkan penurunan berat badan mendadak.

Penyebab badan tiba2 kurus 2: Penyakit seliak

Penyakit seliak adalah penyakit di mana berlakunya tindak balas imun tubuh terhadap gluten.

Gluten adalah sejenis protein yang boleh dijumpai dalam beberapa bijirin seperti gandum dan barli.

T
indak balas imun tubuh ini boleh merosakkan dinding usus kecil anda dan ia boleh menyebabkan penurunan berat badan secara tiba-tiba.

Punca berat badan turun mendadak 3: Penyakit paru-paru obstruktif kronik (COPD)

COPD adalah sejenis penyakit paru-paru yang progresif
.

COPD boleh menyebabkan penghidapnya mengalami penurunan berat badan secara mendadak disebabkan kesukaran bernafas yang memerlukan pembakaran lebih banyak kalori.

4: Penyakit Crohn

Penyakit Crohn adalah sejenis penyakit yang berkaitan dengan keradangan usus.

Ia boleh menyebabkan keradangan pada saluran penghadaman yang kemudiannya menyebabkan penurunan berat badan tanpa sebab.

Punca berat badan turun mendadak 5: Penyakit diabetes

Mungkin ramai yang tidak tahu bahawa penyakit diabetes juga boleh menyebabkan penurunan berat badan secara tiba-tiba.

Namun, ia lebih kerap berlaku dalam kalangan penghidap diabetes jenis 1.

No. 6: Kegagalan jantung

Penurunan berat badan adalah salah satu komplikasi akibat daripada kegagalan jantung kongestif.

Apabila seseorang itu menghidap penyakit ini, sistem pencernaannya tidak menerima jumlah darah yang mencukupi.

Ini akan menyebabkannya menjadi loya dan cepat kenyang.

Punca berat badan turun mendadak 7: Penyakit HIV atau AIDS

Apabila seseorang itu dijangkiti HIV dan AIDS
, salah satu simptom yang boleh dilihat ialah penurunan berat badan yang amat ketara.

Ini kerana virus HIV telah menyerang sistem imun tubuh dan sel sihat yang lain.

Penyebab badan tiba2 kurus 8: Penyakit hipertiroidisme

Hipertiroidisme adalah penyakit di mana kelenjar tiroid menjadi terlalu aktif.

Apabila kelenjar tiroid ini menjadi terlalu aktif, tubuh badan anda akan membakar lebih banyak kalori daripada kadar biasa.

Oleh sebab itu, berat badan juga boleh turun secara tiba-tiba.

Punca berat badan turun mendadak 9: Penyakit hiperkalsemia

Penyakit hiperkalsemia adalah keadaan di mana paras kalsium dalam darah menjadi lebih tinggi daripada paras normal.

Hiperkalsemia boleh menjejaskan sistem pencernaan seperti menyebabkan perut tidak selesa, loya dan muntah-muntah.

Ini juga boleh menyebabkan penurunan berat badan yang ketara.

Penyebab badan tiba2 kurus 10: Penyakit tuberkulosis atau batuk kering

Penyakit batuk kering juga boleh menyebabkan berat badan anda menurun secara tiba-tiba.

Penurunan berat badan dan kehilangan selera makan menjadi antara simptom utama penyakit ini.

Punca berat badan turun mendadak 11: Penyakit Addison

Penyakit Addison berlaku apabila sistem imun tubuh menyerang kelenjar adrenal.

Kesannya, kelenjar ini tidak dapat menghasilkan hormon kortisol dan aldosteron yang mencukupi.

Paras hormon kortisol yang rendah boleh menyebabkan kehilangan selera makan dan penurunan berat badan tanpa sebab yang jelas.

#12: Ulser peptik

Ulser peptik adalah keadaan di mana berlakunya bukaan atau luka pada bahagian dalam dinding usus anda.

Jika anda mengalami ulser peptik, ia juga boleh menyebabkan penurunan berat badan.

Punca berat badan turun mendadak 13: Kolitis ulseratif

Ia adalah keadaan di mana berlakunya keradangan dan juga ulser dalam saluran pencernaan.

Ia boleh menjejaskan dinding usus besar dan juga rektum.

Salah satu simptom utama kolitis ulseratif ialah penurunan berat badan tanpa sebab yang jelas.

Penyebab badan tiba2 kurus 14: Kemurungan

Kemurungan juga boleh menyebabkan penurunan berat badan secara mendadak.

Ini kerana, apabila seseorang itu mengalami kemurungan, selera makannya akan turut terjejas dan menyebabkannya kurang makan seperti biasa.

Penyebab badan tiba2 kurus 15: Penyakit demensia

Demensia merujuk kepada keadaan yang menjejaskan kemahiran berfikir, mengingati sesuatu selain kebolehan bersosial yang menjejaskan kehidupan manusia.

Ia juga dikenali sebagai penyakit nyanyuk yang banyak berlaku dalam kalangan warga emas.

Penyakit demensia juga boleh menyebabkan penurunan berat badan secara tiba-tiba.

Kesimpulannya, jika anda ada mengalami masalah berat badan turun mendadak, jangan terlalu gembira, sebaliknya dapatkan rundingan daripada doktor.


Ini 5 Punca Jerawat Muka Tumbuh Sebab Cara Solekan Anda!

Adakah anda sedang
menderita masalah blackheads, jerawat
 dan liang pori tersumbat? Sudah cuba macam-macam rawatan tapi masih tidak berkesan? Tabiat solekan anda mungkin menjadi punca jerawat.

Sejak dulu lagi, solekan sudah menjadi 1 kemestian buat majoriti kaum wanita, untuk kekal tampil cantik dan meyakinkan.

Apabila liang pori tersumbat dengan bahan-bahan yang merengsakan, kulit kita akan ‘berusaha’ untuk menyingkirkannya, lantas mengakibatkan jerawat,
bintik hitam dan akne.

Dengan jenama kosmetik yang begitu banyak di pasaran bagaikan cendawan tumbuh selepas hujan,
para pengguna perlu memilih dengan bijak!

Di samping mengelak bahan-bahan yang berpotensi merengsakan kulit, cara solekan juga haruslah dilakukan dengan betul.

Kalau tersilap langkah, maka terbentuklah jerawat kosmetik atau nama saintifiknya,
 acne cosmetica.

Untuk mendapatkan lebih banyak info tentang Kesihatan Kulit, sila dapatka
n
di sini
.

5 kesilapan solekan yang membuatkan liang pori tersumbat

#1 Mengenakan solekan dengan kulit yang kotor

Ingin penulis tekankan, solekan haruslah dimulakan dengan ‘kanvas’ yang kosong dan bersih!

Untuk elak
breakout
akibat solekan, pastikan untuk
prep kulit dengan pembersih berasaskan asid salisilik.

Ia akan menghilangkan lebihan minyak, kotoran, dan sel mati daripada permukaan kulit, kata Dr. Joshua Zeichner, Pengarah Penyelidikan Kosmetik & Klinikal di Bahagian Dermatologi Hospital Mount Sinai.

Tambah beliau,
mempersiapkan kulit dengan pencuci yang lembut
 dan bersesuaian sebelum memakai
makeup
 adalah cara termudah untuk mengelak daripada berlakunya kejadian liang pori tersumbat.

#2 Memakai berus/span solek yang kotor

Cuba ingat balik, bilakah kali terakhir anda membersihkan berus atau span solek?

Sekiranya anda tidak dapat mengingati kali terakhir kalian membersihkannya,
maka tidak hairanlah jerawat tumbuh dengan suburnya di wajah.

Alat dan aplikator solekan yang kotor dan jarang dicuci menjadi ‘rumah’ kepada banyak jenis bakteria, minyak, debu halus dan kekotoran yang tidak dapat dilihat mata kasar.

Justeru, jika masih mahu memakai
makeup,
rajin-rajinkan diri kalian untuk membersihkan alat solekan sekurang-kurangnya seminggu sekali okey!

Baca juga:

5 Mitos Tentang Kulit Sensitif, Benarkah Sampai Tidak Boleh Pakai Makeup?

Mak Buyung Gemar ‘Makeup’? AWAS! Mungkin Ada Kandungan Bahaya Dalam Alat Solek!

#3 Mengaplikasi solekan menggunakan jari punca jerawat

Ya, jari kita boleh menjadi alat pengaplikasi solekan yang bagus untuk mendapatkan
finishing
yang semula jadi dan bebas cela.

Tetapi, jika ia tidak dilakukan dengan tangan yang bersih, tiada gunanya juga.

Apabila anda
mengenakan solekan dengan tangan kotor
, kemungkinan untuk kalian memindahkan bakteria dan kekotoran ke muka adalah tinggi, lantas menyebabkan kemunculan jerawat.

Jelas Dr. Craig Austin, Profesor Klinikal Dermatologi dan Dermatopatologi di Mount Sinai Medical School, jari kita membawa banyak kuman dan pemakaian solekan menggunakan medium ini boleh merengsakan kulit.

#4 Elak kongsi alat solek!

Tidak kisahlah sama ada anda bersiap-siap dengan rakan untuk keluar makan atau hanya sekadar mencuba produk baharu,
elakkan berkongsi alat solek!

Perkongsian alat solek dengan orang lain berisiko meningkatkan pembiakan bakteria dan pengumpulan minyak, dan hasilnya… tahu-tahu sahajalah ya!

Sekiranya anda masih ingin berkongsi, boleh! Tapi pastikan untuk mencuci aplikator
makeup
terlebih dahulu ya.

#5
Makeup
tidak dicuci dengan bersih punca liang pori tersumbat

Peringatan keras! Jangan sesekali tidur tanpa mencuci solekan terlebih dahulu!

Tidur dengan muka bersolek hanya akan meningkatkan risiko liang pori tersumbat, menyebabkan jerawat dan
blackheads.

Maka, tidak kira betapa letihnya anda, solekan
wajib
dicuci sekurang-kurangnya sebelum tidur.

Pakar Dermatologi Dr. Rebecca Kleinerman mengatakan bahawa
langkah ini sangat penting demi kesejahteraan kesihatan kulit wajah.

Jelas beliau, kegagalan untuk menanggalkan
makeup
dengan bersih boleh menyebabkan pembentukan sebum, yang berpotensi memicu lebih banyak jerawat.

Ia turut mengganggu kemampuan semula jadi kulit anda untuk membaik pulih dan menyingkirkan sel kulit mati dengan betul.

Liang pori tersumbat, apa cara terbaik merawatnya?

Langkah pertama:
 Biarkan kulit anda ‘bernafas’

Kulit akan memakan masa untuk sembuh dan proses penyembuhannya memerlukan kerjasama kalian untuk tidak memakai solekan.

Jika sukar, cuba amalkan sekurang-kurangnya 2 hari seminggu tanpa solekan untuk memberikan masa kepada kulit anda bernafas.

Langkah kedua:
 Rawat masalah kulit

Jerawat kosmetik sering kali hilang apabila anda berhenti menggunakan alat solek atau kosmetik tertentu yang bertanggungjawab menyumbatkan liang pori.

Pakar dermatologi turut mengesyorkan agar anda merawat masalah jerawat dengan produk yang mengandungi 1 atau lebih ramuan-ramuan berikut:

Benzoil peroksida:

Memerangi bakteria penyebab jerawat

Asid salisilik:
 Bantu mengecilkan dan membersihkan liang pori

Adapalene:
 Bertindak membersihkan liang pori

Untuk makluman pembaca, rawatan-rawatan jerawat berasaskan bahan di atas boleh dibeli tanpa preskripsi dan hasilnya boleh dilihat dalam tempoh masa 4 ke 8 minggu.

Langkah ketiga:
 Cari produk yang lebih baik

Walaupun langkah yang terbaik adalah dengan mengelakkan penggunaan solekan sebanyak mungkin, pastikan juga untuk
memilih produk yang diformulasikan khas bagi kulit berjerawat.

Acne cosmetica
 boleh memakan masa berbulan-bulan untuk terbentuk dan akan berterusan selagi penggunaan produk yang menjadi punca jerawat.

Menutupi jerawat dengan bedak asas pula mungkin menjadi solusi mudah, tapi ia hanya akan menghasilkan kitaran akne yang lebih parah!